Entre boscos i muntanyes, fusió amb la natura: d’agost 2015\nAlçada mínima: 1957m\nAlçada màxima: 3290m\nTemps empleat: 7h30m (parades incloses)\nDesnivell + : 1308m\nDesnivell - : 1308m\nAquesta era la sortida que més esperava i de més alçada de les que tenia programades i ús puc ben assegurar que no ens va decepcionar. El Pico de Tempestades (3290m) és el segon cim que trobem després de l'Aneto (3404m) circulant en sentit llevant, després del Pico Espalda de Aneto (3359m), per tant ens enfilarem fins la mateixa cresta del Massís de la Maladeta per degustar-ne les parts més altes.\nEl Pico de Tempestades (3290m) no presenta dificultats tècniques, però si que haurem d'estar acostumats als paisatges que formen les caigudes de vertígen que que comporta estar a tanta alçada, també a superar desnivells prolongats per pendents moderades, circulació per tarteres sense camins i algún tram de grimpada per la cresta a la part final.\nPer arribar al punt d'origen, tornem al Plan de Senarta per agafar novament l'autocar que ens portarà a través de la Vall de Vallibierna al Puente de Corones. La ruta transita un tram pel Gr-11 seguint la Vall de Vallibierna fins arribar a la Pleta de Llosás, en aquest punt ens desviarem en sentit nord-est fins arribar als dos sensacionals Ibons de Llosás i per pendent destacable arribarem a l'inici del circ glaciar que queda enclotat entre l'Arista de Tempestades i el cordal que baixa de l'Aneto format pels pics de Tempestades (3290m), Margalida (3239m) i Russell (3207m).\nPer aquest circ i enmig de grans blocs de pedra, anirem progressant fins arribar al cim del Pico de Tempestades (3290m). El descens el realitzarem pel mateix lloc.\nAquesta zona engloba aquests tres grans i coneguts cims del pirineu: Tempestades (3290m) - Margalida (3239m) - Russell (3207m). Tots enllaçables per una complicada cresta, tot i així, aquesta zona és bastant solitària i no la freqüenta molta gent.\nEl dia va acompanyar d'allò més meteorològicament parlant, estavem sols al cim en un dia de molt bona visibilitat. Quines imatges més boniques davant mateix de l'Aneto (3404m), amb la creu ben visible, la cresta per arribar-hi que sortia de sota els nostres peus, l'espectacle de la Vall de Salenques, la Vall de Corones que haviem pujat feia pocs dies, la tant coneguda com complicada Cresta de Salenques, el Pic de Vallibierna (3056m) i Tuca de les Culebres (3051m)... envoltats per un mar de muntanyes i uns paisatges tant especials que feia que ens resistissim a iniciar el descens.\nEn els darrers temps, hem estat dues vegades fent cims al Massís de la Maladeta, cada vegada que pujem una muntanya ens emportem propers objectius amb l'excusa per tornar-hi, en aquest cas, el Pico de Russell (3207m) és el que ens farà tornar a aquest bonic cercle glaciar.\nTambé vull donar un agraïment a Pepa i Ezequiel de Cerler pel seu bon tracte i cura que van tenir amb nosaltres el poc temps que no estavem envoltats de muntanya. És també gràcies a ells, que varem poder aconseguir els objectius que portàvem fixats.\nAmb l'ascenció al Pico de Tempestades (3290m), tanco aquest cercle d'ascencions al Massís de la Maladeta d'enguany, amb quatre ascencions en sis dies; tot i que ens va ploure un parell de dies, va haver-hi temps suficient per quedar impregnats de muntanya i de natura!\nInici de ruta al Refugi de Corones\nEns endinsem per la Vall de Vallibierna seguint les marques del Gr-11. El sol ja cobreix les parts altes dels cims\nAnem guanyant alçada lentament sempre seguint el curs del riu de Vallibierna\nInici de ruta molt còmode, les formes i salts que es formen al riu de Vallibierna ens distreu i facilita l'ascens\nEstem apunt d'arribar a la Pleta de Llosás, en aquest punt deixem el Gr-11 que continua per la Vall de Vallibierna passant pels estanys que porten el mateix nom. Nosaltres ens dirigirem en sentit nord-est en direcció els Ibons de Llosás\nSensacional el pla que forma la Pleta de Llosás, la vorejarem per l'esquerra i de baixada hi passarem pel mig per entrenenir-nos-hi una mica\nAra si que ja guanyem alçada en un terreny de més pendent per la Vall de Llosás. El sender és fàcil de seguir, habitualment està fresat i en cas contrari, ben fitat\nArribem a l'Ibón de Llosás, envoltat per enormes parets verticals, al fons la Cresta de Llosás que protegeix aquest entorn tant feréstec\nAra ens hem de dirigir al Ibón petit de Llosás, per fer-ho seguirem el rec que comunica els dos estanys enmig d'un curt sender poc definit i bastant pedregós\nIbón petit de Llosás. A partir d'aquest punt, toca guanyar un desnivell que s'acosta als 300m en ben poca distància, canviem i ara circularem en sentit nord. Es tracta superar el resalt que ja ens permetrà veure tot el camí que ens quedarà fins el cim del Pico Tempestades (3290m)\nEl sender primer puja verticalment seguint el curs d'un torrent, després enllacem amb un sender fresat que en ziga-zaga ens permetrà acabar de superar el resalt\nResalt superiar, entrem al que havia estat el circ glaciar i que ara és tot pedra, envoltat per l'Arista de Tempestades a l'esquerra i el cordal que baixa de l'Aneto a la dreta. Al fons tirant a l'esquerra, s'aixeca imponent el Pico de Tempestades (3290m). Encara que sembli molt aprop, realment no ho és, encara tenim aprop de 700m de desnivell per superar enmig d'un caòtic pedregar. A partir d'aqui s'esborra qualsevol traça de camí, només tindrem múltitud de fites per orientar-nos. El millor serà que cadascú escolli el seu camí. El cim sempre quedarà visible fins que estiguem situats ben bé als seus peus\nPer la nostra dreta aparèix l'espectacular Agulla sud de Russell (3095m)\nIntentem aprofitar els blocs de pedra llisos sense massa inclinació per progressar millor\nSeguint el cordal que baixa de l'Aneto (3404m), sempre a la nostra dreta, veiem el darrer cim d'entitat: Pico de Russell (3207) i el corredor per accedir-hi. Quedarà pendent per una altra ocasió\nHenry Russell va va ser el més gran explorador dels Pirineu, descobrint-ne els seus cims i itineraris d'ascenció, els rius, torrents i fins hi tot filtracions subterrànies a part de les seves valls, comes... Moltes localitats tenen estàtues o similars als seus pobles per retre homenatge a aquest gran explorador\nNosaltres continuem amb la costeruda ascenció. A les nostres esquenes el Vallibierna (3056m)\nA mesura que ens anem acostant a la base del Pico Tempestades (3290m) augmenta el volum de pedres i també la inclinació sobre el terreny\nEns anem acostant a la cresta, el terreny cada vegada està més descomposat. El Pico de Margalida (3239m) treu el cap al fons\nHem arribat al cordal desviats una mica a la dreta del cim. Haurem de crestejar una mica per acabar d'arribar-hi. En aquesta zona, la cresta és factible enmig de grans blocs de pedra. Al fons l'espectacular Cresta de Salenques que enllaça amb el cordal al Pico de Margalida (3239m) farcida d'agulles\nCim del Pico de Tempestades (3290m) amb l'Aneto (3404m) davant nostre mateix al fons. A la dreta Espalda de Aneto (3359m). Mirada cap al nord\nZoom cap a la creu de l'Aneto (3404m), sostre dels Pirineus. Sembla que hi ha bastant trànsit de gent\nEn primer terme la Cresta de Llosás, darrera seu la Vall de Corones amb el Pico de Aragüells (3044m) que varem visitar uns dies abans. Al fons despunta el Massís de Posets\nPic de Vallibierna (3056m) i Tuca de les Culebres (3051m) a la seva dreta. A la part inferior desfila la Vall de Vallibierna\nLa cresta que va del Pico Tempestades (3290m) al Pico Margalida (3239m) és un prodigi de la natura\nLa mateixa cresta que arriba fins el Pico de Russell (3207m) a la dreta\nCap al nord-est la Vall de Barrancs que arrossega les aigües de la glacera de l'Aneto (3404m) fins el Pla d'Aigualluts. Al centre de la imatge l'Ibón de Barrancs es deixa veure tímidament\nEl Pic de la Espalda de Aneto (3359m) es deixa caure sobre la Vall de Barrancs\nCap a l'est tenim a la part inferior de la imatge, el Coll de Salenques (2809m) que separa les valls de Barrancs i Salenques (aquesta darrera a la dreta). Damunt el Coll de Salenques, veiem el Pic de Salenques (2995m), Al fons el Tuc de Molières (3013m) lloc d'inici de la Serra de Salenques que marxa cap a l'est en direcció el Tuc de la Feixa de la Vall (2876m) a la dreta de la imatge.\nLa Cresta de Salenques puja des del seu coll fins guanyar el cordal on estem ubicats, és tant complicada com coneguda, un dels grans reptes dels escaladors més experimentats i lloc on malauradament molts hi han perdut la vida\nPortem gairebé una hora al cim contemplant tanta bellesa. Foto al cim del Pico de Tempestades (3290m) abans d'iniciar el descens\nComencem desfent la cresta que baixa cap al Pico de Margalida (3239m)\nNo hi ha passos complicats però cal mesurar cada moviment per evitar qualsevol caiguda i desprendiment\nDesprés de desfer un tram de cresta bastant vertical, la deixem i ens dirigim en sentit sud per anar perdent alçada i situar-nos a la base del Pico de Tempestades (3290m)\nAquí podem veure les restes que queden de la glacera de Tempestades. Les agulles de la Cresta de Salenques s'enfilen des del seu coll. La Cresta de Salenques està formada per la Forca d'Estasen (3030m) i les Agulles de Salenques (3148m-3111m) com a punts més destacats. Lloc d'alegries i tristeses alhora\nBrutal l'enllaç fins el cordal on estem ubicats de la Cresta de Salenques amb culminació al Pico de Margalida (3239m)\nAquesta es la baixada que ens espera enmig del pedregat del que en temps ancestrals va ser un circ glacial. Al fons el Pic de Vallibierna (3056m)\nDeixem enrere la base del Pico de Tempestades (3290m) i el pendent es suavitza tot i que continuem circulant per terreny inestable\nEns sorprenen les lloses planes i continuades enmig de tant pedregar\nArribem a l'inici d'aquest esglaó que forma el circ glaciar i ens despedim del Pico de Tempestades (3290m), per fi tornem a veure el verd de l'herba\nDe nou a l'Ibón de Llosás, sensacional poder veure les parets que el guarden reflexades en les seves aigües\nSobrepassat l'Ibón de Llosás baixem cap a la Pleta de Llosás que ja veiem al fons. En segon terme la Tuqueta Blanca (2607m)\nZoom cap al "paso del caballo" que separa el Pic de Vallibierna (3056m) de la Tuca de les Culebres (3051m), un estret i curt pas on cal extremar les precaucions i per seguretat, passar-lo amb una cama a cada vessant com si estiguéssim pujats a un cavall, d'aquí el seu nom. Un altre pas mític al món muntanyenc on també s'hi han perdut vides\nArribem a la Pleta de Llosás, un indret molt bonic on deixo unes imatges en forma de petit homenatge ja que penso que val la pena\nA la Pleta de Llosás hi desenvoquen les aigües dels Ibons de Llosás que hi arriben a través del Barranc de Llosás. En aquest punt planer el curs de les aigües es suavitza fins acabar desenvocant el e Vallibierna\nPetits salts d'aigua en el punt en què les aigües de Llosás es barrejen amb les del riu de Vallibierna\nMirada enrere per veure d'on venim\nI arribem novament al Puente de Coronas on aprofitarem per comentar la genial sortida d'alta muntanya que hem viscut, mentre fem una mica d'estiraments i esperem que el bus ens vingui a buscar\nPepa i Ezequiel, petit tribut a una nova amistat que varem fer de dues persones que estimen més que ningú aquelles muntanyes. Moltes gràcies i fins aviat!


22@ Barcelona - El districte de la innovació 22@ Barcelona - El districte de la innovació - 22@Update Breakfast maig 2007\nInici Agenda 22@Breakfast Històric 22@Update Breakfast maig 2007\n22@Update Breakfast maig 2007\nEl director general d.Àrea Digital del Grup Godó, José Luis Rodríguez ha afirmat que .Internet ha canviat les regles del joc. i Xavier Castellnou, director comercial de Canal IP, ha constatat que el 70% dels internautes a Espanya fan servir els cercadors.\nJOSÉ LUIS RODRÍGUEZ, DIRECTOR GENERAL D.ÀREA DIGITAL DEL GRUP GODÓ: .INTERNET NO ÉS CAP REPTE DE FUTUR. ÉS UN REPTE ACTUAL. .EL MODEL DE NEGOCI A INTERNET ES TROBA EN LA MONETITZACIÓ DE L.AUDIÈNCIA.\nBarcelona, 31 de maig.- .Internet no és cap repte de futur. És un repte actual i els mitjans de comunicació tradicionals han d.avançar ràpidament en aquest nou món.. El director general d.Àrea Digital del Grup Godó, José Luis Rodríguez, qualificava d.aquesta manera la situació actual que viuen els grans mitjans de comunicació de masses durant el 22@Update Breakfast que ha organitzat 22@Barcelona en col·laboració amb la Consultoria de Màrqueting Online Canal IP.\nPer a Rodríguez, .Internet ha canviat les regles de joc., tant pel que fa a l.audiència com en el model de negoci. Així, es passa de les denominades .masses. a una audiència composada per molts individus. Enfront els mitjans de comunicació tradicionals que són unidireccionals, estan pensats per als consumidors i es dóna un missatge únic, Internet proporciona una interacció entre els individus i el consumidor és també emissor, en tant que pot crear ell mateix el missatge que, per tant, es personalitza.\n.El model de negoci a Internet està en la monetització de l.audiència. Davant l.oferta gratuïta que proporciona, s.ha de rendibilitzar el seu ús mitjançant la publicitat, tenim en compte l.audiència., ha assegurat José Luis Rodríguez.\nPer tot això, els mitjans de comunicació tradicionals han de redefinir i concretar els valors centrals del periodisme dins d.Internet. Així, per al director general d.Àrea Digital del Grup Godó, .els mitjans s.han d.encarregar de filtrar, validar i enriquir la informació; ordenar el fluxe i trànsit de consultes i controlar la credibilitat.. D.aquesta manera, també s.aconseguirà definir la nova relació amb els consumidors i els nous models de monetització de l.activitat.\nCom ser Wally a Internet\nEl 22@Update Breakfast del mes de maig també ha comptat amb la col·laboració com a empresa amfitriona amb Canal IP, consultora de Màrqueting Online, qui ha constatat que el 70 per cent dels internautes a Espanya fan servir els cercadors. Per això, .les empreses han d.esdevenir la mítica figura de Wally i han de destacar respecte a les altres companyies quan es facin recerques amb els cercadors., ha constatat el director Comercial de Canal IP, Xavier Castellnou.\nPer aconseguir-ho i trobar-se en els anomenats .Top 10., és a dir, aquells deu primers contactes que apareixen en els cercadors, .el més important és definir els criteris de recerca més adients mitjançant un bon posicionament a Internet, que originarà més trànsit cap a la web de l.empresa., ha destacat Castellnou.\nPer finalitzar, el president de 22@Barcelona, Miquel Barceló, ha destacat el paper important de l.era digital avui en dia.\nDescarregar ponència: Grup Godó


El Judici a la CNT-66 s’ajorna de nou. La propera audiència s’ha fixat el 31 d’agost a Perpinyà – CGTCatalunya\nInici > General > Notícies > El Judici a la CNT-66 s’ajorna de nou. La propera audiència s’ha fixat el 31 d’agost a Perpinyà\nEl Judici a la CNT-66 s’ajorna de nou. La propera audiència s’ha fixat el 31 d’agost a Perpinyà\nDilluns, 22 agost, 2011\nEl passat dimecres 17 d'agost la CNT-66, de nou citada en el procés judicial que l'ajuntament de Perpinyà manté contra aquest sindicat per ocupació il.legal d'un local públic i desusat, ha tornat a denunciar davant el Tribunal de Gran Instància de Perpinyà el tracte discriminatori d'aquesta administració vers els demés sindicats de la demarcació, discriminació de la que la CNT-66 és víctima desde fa tretze anys, el temps que porten reclamant un local a l'administració.\nSindicalistes de Sud-66, Solidaires, i de la CGT de Girona van venir a mostrar el seu soport.\nL'advocat de l'ajuntament sol.licità un aplaçament a curt termini per estudiar les conclusions de l'advocada de la CNT-66, un segon aplaçament d'aquest judici que el jutge ha acceptat fixant la propera audiència el proper dimecres 31 d'agost.\nMés que mai, la CNT-66 crida a la mobilització i a que nombroses persones veniu el 31 d'agost al Tribunal de Grande Instance al nº5 de l'avinguda Pirineus de Perpinyà.\nLa situació és clara: en el local sindical en el que han estat les companyes i companys de la CNT-66 els darrers tretze anys tenen prohibit per llei i la seva corresponent normativa reunir més de 17 persones donades les reduïdes dimensions de 20 m.2, temps en el que l'ajuntament ha fet orelles sordes a la seva reiterada demanda d'un local en condicions de no infringir la llei quan realitzen qualsevol acte intern o públic.\nI ara que ocupen un local adequat a la seva necessitat d'espai, l'ajuntament de Perpinyà, de mà del seu alcalde Jean-Marc Pujol, posa a la CNT-66 contra les cordes exigint per un procediment d'urgència el desallotjament i expulsió per part de la Gendarmerie si és precís i sense oferir cap altre alternativa ni proposta de solució a aquest antic conflicte.\nUn atac i un atemptat directe contra aquesta organització que és més que un sindicat, que és tota una institució de la Catalunya Nord, punt de confluència dels supervivents de l'exili llibertari, del 1939 al 1979, d'aquestes generacions de combatents en la clandestinitat per la llibertat i la justícia social, aquestes famílies proletàries disseminades per el Pirineu oriental i demarcacions properes, treballadores i treballadors de diversos sectors, també de joves, de precàries i precaris. La CNT dels Pirineus orientals també s'ha destacat en la tasca de recuperació de la memòria històrica i de l'exili, així com en la seva intensa activitat cultural i pedagògica, a més de practicar exemplarment i donar sentit als termes unió o solidaritat o suport mutu.\n"La CNT no és un sindicat apolític", va argumentar l'alcalde de Perpinyà Jean Marc Pujol que el 2008 va ser distingit amb el títol de Cavaller de la Legió d'Honor. Queda clar, per tant, que per aquest cavaller és una qüestió política i que el seu objectiu és la il.legalització de facto.\nLa CNT-66 ha deixat ben entès que continuarà defensant el seu local ocupat i el seu dret a disposar del mateix i ha informat que demandarà a l'ajuntament de Perpinyà al Tribunal Administratiu de Montpelier en declaracions davant els medis de comunicació.


Sobre el sentit de l'aventura ~ Muntanya.net\nLes frases que tries expressen idees molt interessants: la discontinuïtat de l'aventura respecte de la vida, la seva ahistoricitat (que no atemporalitat), la tonalitat superior de la vivència aventurera, el desemparament, l'atzar... Entenc, doncs, que l'aventura és quelcom més expecíficament interior que exterior, que no depèn tant d'allò que es fa com de "com" es fa i s'interioritza. Em penso que l'aventura entesa així contitueix l'antítesi de la mentalitat i la praxis esportives i també, en un altre extrem, del turisme.\nM'agrada sobretot la que diu que l'aventura constitueix una forma d'experimentar, ja que és bàsicament la nostra actitud i predisposició a deixar-nos impressionar pel que ens envolta el que constitueix la seva essència. Ben aprop de casa podem viure l'aventura i estic d'acord amb en Jaume que l'aventura no es pot vendre.\nEn la meva recomanació jugava amb avantatja: Jo ja m'havia llegit tant Simmel com aquest blog seu tan aventurer i estava segur que vosaltres dos us entendríeu perfectament. Però, malgrat tot, m'agrada constatar que no estava equivocat. Un gran tipus, Simmel!


Ple de maig de l'EMD: Pacte Nacional pel Referèndum, tarifació social i noves despeses | elCugatenc\nEl Ple de maig a l'EMD ha estat marcat per una modificació pressupostària que ha tornat a obrir el debat al voltant del camí de la Salut, l'arranjament de l'avinguda de Mas Fortuny i la construcció del nou aparcament a Can Cadena. També s'ha aprovat l'aplicació de la tarifació social a l'escola bressol i l'Escola de Música, entre d'altres.\nEn forma de moció conjunta del CiU-Actuem, ERC-MES i CUP-PC, Valldoreix s'ha adherit al Pacte Nacional pel Referèndum amb l'únic vot contrari de l'única vocal de Ciutadans, Susanna Casta. La proposta no només dóna suport a aquest pacte sinó que insta a l'EMD a promoure l'adhesió d'altres entitats de la vila. Les posicions polítiques estaven tan clares ja abans de votar-se la moció que no hi ha hagut debat.\nERC-MES ha presentat una moció a la sessió plenària de maig per demanar que l'Observatori Sociològic Municipal de Sant Cugat segregui les dades referents a Valldoreix de tal manera que es pugui fer una anàlisi pròpia de la vila al marge de la resta de la ciutat. L'oposició en bloc ha votat a favor de la proposta però el govern ha votat en contra tot indicant que aquesta no és la forma de demanar-ho. De fet, segons la vocal d'Atenció a les Persones, Serveis Socials, Educació, Recursos Humans, Mobilitat i Transport Públic, Susana Herrada, el govern valldoreixenc ja ha parlat amb el santcugatenc i en l'onada del setembre-octubre ja sortiran les dades segregades.\nL'oposició en bloc ha presentat una moció que pretenia que les xarxes socials tinguessin en compte totes les activitats relacionades amb l'EMD, incloent els grups municipals així com incloure membres de l'oposició a l'òrgan editorial responsable de la publicació Info Valldoreix amb la voluntat d'introduir més pluralitat i fer que els mitjans de comunicació institucional no esdevinguin la veu del partit del govern, PDECAT-Demòcrates-Actuem. Si bé, Bernat Gisbert, vocal de comunicació, no comparteix aquesta visió ja que creu que ja avui dia les xarxes i l'Info Valldoreix mostren una informació plural amb espai per a l'oposició. Tot i que la regidora de Ciutadans, Susanna Casta, ha explicat que també es tracta de canviar les formes de fer per tenir en compte l'oposició més enllà de penjar-se medalles, el govern no ha canviat de parer i ha defensat la llibertat d'expressió de tots els grups a la columna que tenen en la publicació. Així, amb els cinc vots contraris del govern, la proposta ha quedat desestimada.\nDesprés del debat obert al voltant del torneig de pàdel organitzat pel Complex Esportiu de Valldoreix en què es preveien premis més baixos per a les dones que per als homes, ERC-MES ha proposat que l'EMD garanteixi que no es discrimini per raó de gènere en els actes espotius amb el suport de l'entitat i exigir responsabilitats a Eventing Esport Cinc SL com a concessionària del complex. El govern ha anat un pas més enllà fent extensible la moció, amb una esmena, als actes no esportius. Si bé, també han demanat la retirada del punt que demanava responsabilitats perquè l'empresa ja s'havia disculpat i rectificat. Tot i així, el president Josep Puig ha explicat que els premis masculins eren més alts perquè hi havia més participant i que, igualant-los, fins i tot es podria considerar que es discriminava els homes. Finalment, la moció ha estat aprovada només amb els vots de CiU-Actuem incloent les esmenes que ells mateixos havien proposat.\nA l'igual que va passar ara fa dos plens a Sant Cugat, el grup municipal de CiU-Actuem ha canviat de nom després de la desfeta de la federació de CiU i la desaparició d'Unió. El nom escollit ha estat PDECAT-Demòcrates-Actuem. Tot i que el punt no s'havia de votar, tota l'oposició s'ha pronunciat al respecte. Xavier Humet, de la CUP-PC, ha explicat que amb el canvi de nom s'intenta amagar "la corrupció, les portes giratòries i els deutes". Noël Climent, d'ERC-MES, diu que el canvi de nom no significa que segueixin tenint els mateixos valors: "No ens defraudaran mai", ha dit irònicament. Finalment, Susanna Casta, de Ciutadans, ha dubtat de la legitimitat del canvi de nom ja que els representants que ara formaran part de PDECAT-Demòcrates-Actuem van ser escollits com a CiU-Actuem. El president de l'EMD, Josep Puig, ha qualificat de "tristos" els arguments de l'oposició.\nAmb el vot en contra de tota l'oposició, el president de l'EMD, Josep Puig, ha estat nomenat representant de l'entitat a l'Observatori Social de l'Habitatge de Sant Cugat, un òrgan que es va aprovar en el Ple de Sant Cugat ara fa un any. Segons el govern santcugatenc, es tracta d'“un ens destinat a l'anàlisi, recerca, reflexió, debat i formulació de propostes”. L'oposició considera que el president no representa el model d'habitatge que necessita Valldoreix.\nSeguint els criteris aplicats al Patronat Municipal d'Educació depenent de l'Ajuntament de Sant Cugat, l'EMD de Valldoreix també començarà a aplicar la tarifació social a l'escola bressol i l'Escola de Música de la vila. La primera té una bonificació de fins al 70% mentre la segona de fins al 33%. La proposta s'ha aprovat amb l'única abstenció de la CUP-PC tot i que el vocal d'ERC-MES, Noël Climent, ha dit que s'ha d'aprofundir més en els ajuts a l'ensenyament musical.\nEl Ple de maig ha servit perquè, amb els únics vots favorables del govern, s'aprovés la quarta modificació pressupostària de l'any. Els principals canvis fan referència a temes polèmics i tractats darrerament a l'EMD. En primer lloc, l'arranjament del camí de la Salut, que segons el president se signarà a fer a finals de mes, costarà 14.900 euros més després d'haver hagut de fer neteges complementàries. En segon, la millora de l'accessibilitat de l'avinguda Mas Fuster costarà 75.356,82 euros més. Finalment, l'arranjament del nou aparcament de Can Cadena costarà 100.000 euros més.\nL'oposició en bloc ha recordat el conflicte obert, fins i tot als tribunals, al voltant del camí de la Salut que, consideren, hauria de pavimentar Promusa i no l'EMD des del seu pressupost. També han criticat que la modificació referent a Mas Fuster es deu a una manca de previsió ja que es fa per poder fer el calaix per on aniran les canonades, un cost que hauria de quedat inclòs al pressupost adjudicat. A més, Susanna Casta, regidora de Ciutadans, recorda que l'empresa va presentar una baixa temerària, és a dir, un pressupost molt baix que va haver de ser revisat. Ara, però, l'estalvi promés a l'administració no s'ha complit. De l'aparcament, han criticat que ja són més de 700.000 euros els gastants entre la compra i l'arranjament de l'espai.\n*Fe d'errades: En la primera edició d'aquest article s'indicava, en l'apartat de la modificació pressupostària, que l'avinguda afectada era Mas Fortuny quan, en realitat, tal com s'indica actualment, és Mas Fuster.


Tourmalet: de gener 2013\nDos finals en alt seguits a Vallter 2000 i Port Ainé afegiran emoció a la ‘Volta’ d’enguany\nL’edició 2013 de la ‘Volta’ ciclista a Catalunya serà de les que es recorden. A més de la presència garantida del guanyador del Tour Bradley Wiggins, la cursa tindrà dues arribades en alt, i seguides: Vallter 2000 i Port Ainé.\nLa 'Volta' sempre fidel a les comarques del Pirineu\nCom l’any passat, la sortida de la ‘Volta’ serà a la ciutat de Calella (Maresme); aquest any la data serà el dilluns 18 de març. Després de l’arribada a Banyoles (Pla de l’Estany), la cursa tindrà dues etapes reines. L’etapa del dia 20 de març finalitzarà al cap`de munt de les dures rampes de l’estació de Vallter 2000 (Ripollès). A l’endemà els corredors sortiran de Llanars (Vall de Camprodon) i arribaran a l’estació d’esquí de Port-Ainé (Pallars Sobirà ). Així, la 93a edició de la ‘Volta’ a Catalunya tindrà una etapa que unirà dues de les estacions de muntanya del Grup FGC.\nAixò ha estat possible gràcies als acords assolits entres els Ajuntaments, Consells Comarcals corresponents, la Mancomunitat de la Vall de Camprodon, Ferrocarrils de la Generalitat de Catalunya i la direcció de la ‘Volta’ Ciclista a Catalunya.\nLa darrera vegada que la ‘Volta’ va visitar l’estació de Vallter 2000 va ser l’any 1992, en l’etapa que va sortir de la localitat de Platja d’Aro. En aquella ocasió el guanyador de l’etapa va ser Tony Rominger mentre que la ‘Volta’ la va guanyar Miguel Indurain. A la darrera edició va ser la primera vegada que Port-Ainé s’incloïa en el recorregut de la cursa, però no es va poder finalitzar l’etapa degut a una gran nevada.\nEls finals en alt aporten emoció a la cursa\nAmb l’acollida de les etapes de la ‘Volta’, FGC revalida el seu compromís per contribuir a la dinamització econòmica de la comarca del Pallars Sobirà i de la Vall de Camprodon, en el ben entès que el pas de l’etapa per les estacions de Vallter i de Port-Ainé donaran ressò no només a les estacions sinó també al seu entorn. Activitats com el pas duna cursa ciclista inclosa a l’UCI Pro-Tour, la primera divisió del ciclisme professional, ajuden a dinamitzar l’economia i promocionar el turisme de les comarques del Pirineu.\nPublicat per Rafael Vallbona a 17:41 Cap comentari:\nEtiquetes de comentaris: 'Volta' a Catalunya 2013, Competició\nLa Federació Catalana de ciclisme ha publicat els calendaris de les diverses convocatòries de cicloturisme que s'organitzen arreu del país durant aquest 2013, la Challenge, el Circuit de Llarga Distància i el circuit Ciclopirineus.\nUs oferim el llistat de proves amb la data i el punt de sortida,. Per a més informació cliqueu damunt del nom de cada marxa o consulteu la web de la Federació.\nLa 3 Nacions de Puigcerdà, una clàssica del calendari català\nVI MARXA LES GOGES\nXXII MARXA DEL PALLARS-LA PALLARESA\nXVI MARXA TERRA DE REMENCES\nXIV MARXA LA BONAIGUA\nX MARXA VOLTA CADÍ-MOIXERÓ\nXXXIV MARXA RUTA PIRINENCA DE LES 3 NACIONS\nXXXVI VOLTA ALS PORTS D'ANDORRA\nII MARXA L'ETAPE BCN-ANDORRA\nEls ports d'Andorrra, una de les proves més dures i belles de la temporada\nII MARXA PORTS DEL MARESME\nIII MARXA TERRA DE VOLCANS\nXXII MARXA TERRES DE VI I CAVA\nII MARXA CLÀSSICA DELS MURS\nXXXIII MARXA RUTES DEL MONTSENY\nXVII MARXA RACONS DE LA CONCA\nX MARXA TERRA DE L'AIGUA\nI MARXA JOSEP JUFRÉ-RIUPRIMER\nXXI MARXA SALOU PLATJA D'EUROPA\nA punt per sortir, nervis. Millor les proves sense temps ni classificacions\nII MARXA EUTICHES A TARRAGONA\nXXIX MARXA RUTA DEL MESTRAL\nL'HOSPI DE L'INFANT\nXXVI MARXA SANT MAGÍ DE LA BRUFAGANYA\nXXIII MARXA VERGE DE RIBERA\nXXII MARXA VILA DE PINEDA-MEM. FABRI HERNÁNDEZ\nXXV MARXA CIUTAT DE MOLLET-MEM PELEGRÍ PI\nPublicat per Rafael Vallbona a 19:35 Cap comentari:\nExteondo, Le Coq sportif, Santini, Rapha o Café du cycliste són algunes de les marques que estan comercialitzant amb gran èxit maillots d’estil retro. Alguns són reproduccions fidels de models d’equips clàssics dels anys setanta, d’altres són dissenys actuals inspirats en la moda vintage. En el cicloturisme d’avui, com en tants d’altres aspectes de la vida, l’antic és modern.\nEl maillot del mític equip KAS, recuperat per Etxeondo\nDiu la llegenda que va ser un antic ciclista professional francès d’origen italià, Gianni Marcarini, propietari d’una prestigiosa botiga de bicis a Hennebont, ciutat de Bretanya, qui va començar amb aquesta moda. A finals dels noranta va ser convocat a una trobada d’antics corredors de l’equip Mercier a Sant Étienne. Llavors ell va tenir la idea d’encarregar a una fàbrica de Brest una reproducció fidels de l’antic maillot de l’equip i de vendre’l entre els seus ex-companys. L’èxit va ser rotund. Tothom, tret de Poulidor, que te fama de garrepa, li va comprar els maillots. I els que li van quedar els va vendre en un tres i no res només posant un anunci en una revista. Va ser el principi. A partir d’aquí Marcarini va començar a fabricar, per comanda, rèpliques exactes de maillots dels equips mítics dei ciclisme professional: Bic, Molteni, Peugeot. Com que els equips ja no existeixen no cal demanar permís ni pagar drets d’autor. Els cicloturistes rejoveneixen i l’antic corredor ha fet el primer euro.\nAvui en dia, però, l’estil retro als maillots ciclistes s’ha diversificat i actualitzat. La tendència de recuperar antigues bicicletes desballestades i restaurar-les per al seu ús, les mateixes fixies i urbanes i la irrupció del concepte cultural en l’ús de la bicicleta, ha portat a marques de prestigi com la francesa Le Coq sportif, la italiana Santini o la basca Etxeondo a crear nous dissenys de maillots i polos de clara inspiració vintage que estan acaparant l’atenció, tant dels cicloturistes, com dels usuaris urbans o de lleure. No cal anar llardós o amb roba tronada o hortera per pedalar.\nEl maillot de l'Eroica és de Le Coq sportif\nCom que molts dels maillots vintage es fabriquen sota comanda, us passem les adreces electròniques d’algunes de les marques més significades per què pugueu comprar per catàleg el vostre maillot vintage.\nCremeu els horribles maillots que donen a algunes marxes, llenceu aquella vestimenta hortera patrocinada per ‘Frankfurt Loli’ o ‘Carpitneria de aluminio Manolo’. Ara ja hi ha una moda pensada per pedalar al ritme que desitgeu, i tot plegat ajuda en la difusió de l’ús de la bicicleta en tots els seus aspectes.\nPublicat per Rafael Vallbona a 8:39 Cap comentari:\nPublicat per Rafael Vallbona a 7:59 Cap comentari:\nPublicat per Rafael Vallbona a 11:53 Cap comentari:\nPartint des de la vila romana de Torre Llauder i passant per la Nau Gaudí, la primera obra de l’arquitecte, la casa Coll i Regàs de Puig i Cadafalch, el Parc Central, la basílica de Santa Maria i el seu altar barroc dels Dolors, els indrets del centre històric, l’ermita de Sant Simó, el barri mariner del Callao i fins desembocar en el modern Tecnocampus, centre dels estudis universitaris de la ciutat, us proposem una ruta de cicloturisme urbà per a descobrir la capital del Maresme.\nLa casa Coll i Regàs, de Puig i Cadafalch\nA un cop de tren (R1 Rodalies), Mataró és una ciutat que combina una agradable situació geogràfica, davant del mar i al peu de la serralada litoral, un patrimoni riquíssim (romà, medieval, barroc i modernista) i una oferta comercial intensa. Aquesta ruta amb ben poca dificultat us portarà a descobrir la capital del Maresme, des de l’antiga Iluro romana, fins la moderna ciutat postindustrial al Tecnocàmpus, l’intel·ligent centre d’estudis universitaris. Situem la sortida precisament davant del clos arqueològic de Torre LLauder, que es pot visitar. És a l’entrada de Mataró (C-32 sortida Mataró sud), i els que hi vingueu en cotxe hi trobareu fàcilment aparcament. Si hi veniu amb tren,és a cinc minuts pedalant del l‘estació. En negreta els llocs d’interès.\nSORTIDA.- Torre Llauder, RECTE.- Camí Ral, DRETA c/Cooperativa, Nau Gaudí, ESQUERRA.- c/Thos i Codina, RECTE c/Gravina, ESQUERRA.- c/Lepant, RECTE.- c/Montserrat, ESQUERRA.- c/Sant Cugat, DRETA.- Pça de Cuba (mercat), DRETA.- c/de la Unió, CREUAR.- Pça Tereses, RECTE.- c/Sant Josep, ESQUERRA.- c/d’en Moles, ESQUERRA.- c/d’Argentona, casa Coll i Regàs i Centre d'Art Ca l'Arenas, RECTE.,- c/ Isern, Plaça de Granollers (antic tramvia), DRETA.- Parc Central (creuar-lo fins sortir a la Plaça d’Espanya), RECTE.- c/ del Parc, ESQUERRA.- c/ Masseva, CREUAR.- Riera, RECTE.- c/ Onofre Arnau, DRETA.- Muralla de la presó. Plaça dels Bous (IES), CREUAR.- Placeta del pintor Pere Martir Biada, DRETA.- c/ Bonaire, ESQUERRA.- Riera, ESQUERRA.- c/ Nou, Plaça de Santa Maria Basílica, RECTE.- c/ Beta Maria Fossar Xic, DRETA.- Plaça Gran, RECTE.- c/ d’en Palau, Plaça de l’Ajuntament Museu Can Palauet, DRETA.- Riera Ajuntament. DRETA.- Carreró, DRETA.- c/ de Santa Maria, DRETA.- c/ d’en Pujol, ESQUERRA.- Riera, RECTE.- Plaça de Santa Anna, ESQUERRA.- c/ Barcelona, Plaça Peixateries Velles, ESQUERRA.- c/ Sant Cristòfol, DRETA.- C/ Can Xamar, CREUAR.- Plaça de can Xamar per la rampa, ESQUERRA.- Baixada de les escaletes, RECTE.- c/ de Sant Joan, ESQUERRA.- c/ d’en Colom, ESQUERRA.- Passatge García Oliver, DRETA.- Camí ral Can Marfà i barri de L’Havana, CREUAR.- Ronda Cervantes, RECTE.- Camí Ral Ermita de Sant Simó, Plaça de Sant Simó (pas soterrat a la platja), RECTE.- Passeig Callao, RECTE.,- Passeig. Marítim, Port, DRETA.- Escullera (anada i tornada). ESQUERRA.- Avinguda del Port (pas soterrat), RECTE.- Avinguda d’Ernest Lluch Tecnocampus, Porta Laietana escultura de Laia l'arquera, DRETA.- Camí Ral ESQUERRA.- Torre Llauder ARRIBADA.\nDificultat. Fàcil. Distància. 14.00 kms Temps: 1h 33’h (2h 33’ en total) Desnivell 100 metres @ http://www.mataro.cat/portal/ca/turisme/\nEl passat industrial tèxtil de la ciutat és present a les\nrecuperades naus de Can Marfà\nPublicat per Rafael Vallbona a 11:39 Cap comentari:\nEn mig de municipis tan densament poblats com Mollet, Palau solità i Plegamans o Parets, sobreviuen espais naturals d’una diversitat insòlita què haurien sucumbit al creixement si no hagués estat per la pressió popular. Gallecs o el recuperat espai natural de la riera de Caldes són dues d’aquestes ’illes’ naturals del Vallès.\nCreueat el torrent Caganell prop de Santa Maria de Gallecs\nUs proposem una ruta per descobrir aquests espais. La sortida és a Mollet del Vallès. Aneu-hi per l’AP7 (antiga B30) i agafeu la sortida 16. Desembocareu en una petita rotonda. Busqueu aparcament perquè la sortida la fixem just en aquest punt.\nPasseu l’autopista per sota. Enfront veureu la carretera que porta a Santa Maria de Gallecs. Gireu a l’esquerra pel camí que va paral·lel a l’AP7. Un cop creuat el petit torrent de Caganell tombeu a la dreta i circuleu en paral·lel al torrent. Passareu pels aiguamolls de can Salvi i una plataneda abans d’arribar a l’ermita de Santa Maria de Gallecs (S XI), centre d’un llogarret rural que sembla impossible al Vallès d’avui. Deixant l’ermita a ma dreta seguiu per un carrer empedrat amb aparcament per a cotxes i gireu a l’esquerra pel primer camí que surt, el de can Serra. Creueu alguns masos fins desembocar a la C-59, una via ràpida que haureu de travessar per un pas inferior que hi ha una mica més a la dreta. A l’altra banda de la via, girant a l’esquerra el camí recupera el traçat i baixa fins desembocar a l’antiga carretera a l’alçada d’una masia-restaurant.\nVeureu una rotonda amb una locomotora. Aneu-hi i agafeu el carrer de ma dreta (Via Augusta) que us mena al polígon Riera de Caldes. Al final del carrer hi ha el Parc de l’hostal del fum, un bon lloc per esmorzar. Hi ha taules, lavabos i un circuit ferroviari. Just de darrera l’estació en surt la via verda de la riera de Caldes, que seguireu fins al Passeig Carrerada, un dels ponts que creua la riera. Sabreu que és aquest perquè a ma dreta hi ha el l’Espai jove l’Escorxador de Palau Solità i Plegamans. Gireu a ma dreta per aquest carrer, passeu el poliesportiu i desemboqueu de nou a l’antiga carretera, ara un carrer del poble. Creueu-la i seguiu rectes pel carrer d’enfront (Plegamans) que s’enfila de valent en pocs metres entre cases unifamiliars tot fent giragonses.\nDesprés d’incorporar-se-li un carrer que puja per l’esquerra,. en arribar a una zona verda planejareu. Ara el carrer tomba a ma dreta i es diu camí Serra. Deixeu el carrer Susqueda a ma esquerra i aviat la C-59 us passarà per sota a través d’un túnel i entrareu en una altra urbanització circulant en baixada. Quan el carrer sembla desembocar en un que es creua, gireu a l’esquerra i sereu al carrer Major, que agafareu a la dreta. Agafeu el primer a la dreta (c/de can Torrents), que primer baixa i després fa una pujada ampla i empipadora fins un dipòsit d’aigua. Agafeu ara el carrer què, a ma dreta, descriu una llarga baixada. Però aneu amb vista i no us passeu de llarg un trencall a ma dreta (amb un rètol verd que diu Palaudalba); és un camí de terra que surt quan ja el carrer planeja. L’heu de prendre (hi ha un xalet blanc just que fa cantonada).\nLa via verda de la riera de Caldes\nA partir d’aquí tot és pista de terra. Entrareu aviat al bosc de can Manent. Al mig trobareu una bifurcació; agafeu la de la dreta i, sempre per entre un bosc anireu a desembocar a la carretera C-155. Travesseu-la recte i seguiu endavant en direcció a la Torre d’en Malla, una magnífica finca rural. Hi arribarem després de deixar un primer trencall a l’esquerra i, en un encreuament posterior de quatre camins, agafar a l’esquerra. Tot està indicat amb els rètols verds de l’espai natural de Gallecs; hi som al bell mig. Mireu l’entorn rural a banda i banda i no us creureu ser a quatre passes de l’aglomeració urbana.\nDeixeu el mas i, sempre en descens, arribareu ala Riera Seca. Creueu-la i seguiu-la a ma dreta. El camí es converteix en un carrer (Passeig Riera) que seguireu just fins abans de passar les vies del tren per sota. Aquí gireu a ma dreta per un camí. Al fons veureu les instal·lacions de tir Olímpic. A l’altra banda de les vies hi ha l’escola de policia de Catalunya.\nEn arribar a l’alçada de l’AP7 el camí s’enfila circulant en paral·lel a la vida fins trobar un pont per creuar-la pel damunt. A l’altra banda hi ha unes instal·lacions esportives que travessareu per un passatge fins desembocar just davant del magnífic parc de Plana Lledó després de creuar l’avinguda Rivoli. Feu una volta tranquil·lament a tot el parc (que incorpora el nou cementiri municipal de Mollet) perquè paga la pena.\nDesprés recupereu l’avinguda Rivoli en descens, cap a l’esquerra tal i com sortiu del Parc (a la dreta segons veníeu abans travessant la zona esportiva, fins el carrer de Gallecs (semàfors), on girareu a la dreta fins trobar la petita rotonda on heu començat la ruta.\nDificultat. Mitjana. Distància. 18.50 kms Temps: 1h 45’h (3h en total) Desnivell 255 metres.\nPedalant per la Riera Seca amb la Torre d'en Malla al fons


Dia de Darwin - Dies Internacionals\nEntitat promotora: International Darwin Day\nCategories: Ciència i Tecnologia, Internacional, Investigació\nEtiquetes de l'Esdeveniment: animals, biologia, biologia evolutiva, ciència, Darwin, espècies, evolució, l'origen de les espècies\nAquest dia se celebra per commemorar l’aniversari del naixement de Charles Darwin el 12 de febrer de 1809. El sentit és destacar la contribució de Darwin a la ciència i promoure aquesta àrea en general.\nÉs una de les figures més importants de la ciència contemporània. Naturalista anglès, que segons la seva teoria totes les espècies han evolucionat al llarg del temps a partir d’avantpassats comuns mitjançant la selecció natural. El descobriment científic de Darwin continua sent la base de la biologia, ja que proporciona una explicació lògica de la diversitat de la vida.\nEl seu llibre més important L’origen de les espècies (The origin of species, en anglès) publicat el 24 de novembre del 1859, és una de les obres fonamental de la literatura científica, considerada com la base de la biologia evolutiva.\nRevista Medi Ambient, Tecnologia i Cultura. Edició Especial sobre Darwin ( Dep. de Territori i sostenibilitat, Gencat, 2008)\nL'origen de les espècies (Charles Darwin, 1859)\nDia Internacional contra l’ús del Nen Soldat »


Hotel M Moscou Rússia - Ofertes d'hotels amb els MILLORS DESCOMPTES EN LÍNIA\nUlitsa Oktyabrskaya 26/1, Tverskoy, Moscou, Rússia, 127018 - Veure al mapa\nConvenientment situat a Moscou, Hotel M és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel M ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, aparcament de cotxes, servei d'habitacions, transport hotel/aeroport.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com ping pong que faran de la vostra estada una experiència inoblidable. Sigui quin sigui el motiu del seu viatge, Hotel M és una selecció idònia per a la vostra estada a Moscou.\nTots els tipus de viatgers (58) Parelles (13) Viatgers en solitari (41) Famílies amb infants petits (2) Grups (2)


Manlleu i Torelló arrenquen la campanya ’Fem circular el CAT’ (09/06/2013)\nManlleu i Torelló seran les dues primeres poblacions d’Osona que organitzen un CAT Stop. A Manlleu serà el dissabte dia 15 de juny al mati a la plaça Àngela Roca, a la cantonada de l'Avinguda de Roma. L’ANC Vall del Ges durà a terme l’activitat el mateix dissabte 15 de juny. A partir de les 10 del matí i fins a la 1 del migdia, al Carrer Sant Miquel, de Torelló, s'instal•larà un CAT Stop.\nEn aquests CAT Stop, els conductors podran parar amb el seu vehicle i se'ls enganxaran els distintius CAT a la matricula. Hi haurà disponibles dos dissenys, versió “Unió Europea” i versió “ Senyera”. D’aquesta manera cada conductor serà lliure d’adherir-se a la campanya enganxant-ne l’un o l’altre on cregui oportú.\nLa campanya "Fem circular el CAT", impulsada per l’ANC Osona – Ripollès, té l’objectiu de fer una distribució massiva del distintiu CAT i aconseguir que una gran part dels vehicles de les comarques d’Osona i el Ripollès llueixin aquest distintiu. Veient que molts vehicles, a causa de la renovació, ja no llueixen aquest distintiu reivindicatiu, l’ANC Osona-Ripollès ha engegat aquesta campanya.\nAmb aquesta campanya la societat civil posarà de manifest que fa un pas endavant cap a la creació d’aquelles estructures que qualsevol estat del món posseeix, en aquest cas, el distintiu de país a les matrícules dels vehicles.\nA més es farà distribució pels establiments comercials de "CAT expenedors". En ambdós casos es demanarà una aportació econòmica mínima de 0,50€ per adhesiu.


Canvis en l'ofrena a la tomba de Pau Casals aquest proper dijous - Ràdio Televisió El Vendrell\nDijous es compleixen 47 anys de la mort del mestre Pau Casals un aniversari que tradicionalment es commemora amb una ofrena de flors a la tomba del mestre per part de diferents entitats i organismes públics. Enguany però des de l’Associació Musical Pau Casals han decidit fer petits canvis d’organització per evitar que es formin aglomeracions de persones davant la tomba del músic. Per participar en l’ofrena cal enviar un correu electrònic a l’adreça: amlpaucasals@gmail.com\nAmb l’ofrena floral es posa punt i final al seguit d’actes organitzats en homenatge al mestre durant aquest darrer mes Pau Casals.\nAssociació Musical Pau Casals Fundació Pau Casals Ofrena\nAlbert Solé enceta el curs “Aprendre a escoltar la música” parlant sobre els directors d’orquestra simfònica\nDisposar de coneixements per poder gaudir més de la música clàssica. Aquest és l’objectiu del curs que imparteix Albert Solé a l’Escola de Música, organitzat per l’Associació Musical Pau Casals. La primera sessió s’ha fet aquest dimecres amb una notable\n‘Aprendre a escoltar música’ amb Albert Solé\nAquest dimecres a les 19.30 hores l’Escola Municipal de Música Pau Casals acull la primera sessió del curs ‘Aprendre a escoltar música’ a càrrec d’Albert Solé i organitzat per l’Associació Musical Pau Casals. Una proposta que tindrà continuïtat els tres\nEl Vendrell es bolca en la conscienciació sobre l’autisme\nLa part final de la setmana ha estat dedicada a la conscienciació sobre l’autisme. De les activitats programades destaca la festa de diumenge a la plaça Vella, amb la lectura del manifest de la celebració i les actuacions de diverses


Mark Shuttleworth fixa el model de desenvolupament de Linux en Apple - YCOM\nEl fundador i líder de Canonical (l’empresa que proporciona suport tècnic a Ubuntu) dóna a conèixer la seva visió del que ha de ser el futur de GNU/Linux a la conferència OSCON de Portland, situant a Apple com el model a seguir i insistint en la interoperativitat amb Windows.\nGuillem Alsina (guillem@imatica.org) – En el marc de la trobada OSCON (O’Reilly Open Source Convention, celebrada per l’editorial especialitzada en temes tecnològics), Mark Shuttleworth ha donat una conferència en la qual ha expressat el seu punt de vista sobre el camí que ha de seguir el programari lliure en general i GNU/Linux en particular durant els propers anys, principalment en el terreny dels desktops. I és que tot i el gran creixement que està experimentant el sistema operatiu del pingüí a nivell mundial, el seu nombre d’instal·lacions encara no és excessivament significatiu en els escriptoris (especialment en els domèstics) per fer ombra al Windows de Microsoft o a l’OS X d’Apple, una situació que dista molt de la que experimenta en els servidors, un camp en el qual Linux gaudeix d’un gran èxit.\nEn unes declaracions de les quals se’n fa ressò InfoWorld, Shuttleworth posa en dubte l’actual model de desenvolupament econòmic del programari lliure, adduint que el model seguit d’ingressos per publicitat pot ser vàlid per a certes eines en línia com els cercadors, però no donarà prou com per a permetre aspirar a més. El fundador d’Ubuntu es va mostrar convençut que el futur per al finançament dels projectes de programari lliure passa pel cobrament de serveis, no entrant a especificar quin tipus d’ells encara que es sobreentén que serien els de suport i serveis en línia, seguint el model que aplica Canonical.\nShuttleworth també va fixar un nou objectiu per a la comunitat: fer el mateix que ha dut a terme Apple en els ordinadors desktop i en els dispositius mòbils. Es sobreentén que es va referir a la facilitat amb la què els Apple Mac i els iPod’s/iPhone es fan anar. Per dur a terme una tasca semblant a la què ha fet Apple cal comptar amb recursos econòmics, i aquests vénen donats pels serveis esmentats anteriorment.\nSobre aquest apartat, un dels assistents a la xerrada de Shuttleworth es va mostrar convençut (i ho va dir en públic) que un model com el d’Apple en una comunitat tan diversa com la dels projectes de programari lliure estava abocada al fracàs pels diferents punts de vista que poden tenir els integrants d’un mateix projecte/comunitat, però Shuttleworth es va mostrar convençut que en la forma adequada és possible.\nL’empresari sud-africà va insistir especialment en el terreny dels dispositius mòbils, en el que va donar a entendre que a Linux li faltava posar un peu amb més seguretat. Recordem que recentment Canonical va llançar Ubuntu Netbook Remix, una versió de la seva famosa distribució GNU/Linux dirigida a la nova generació de màquines ultraportables.


Xevi Serra ha exposat al Centre cívic Sant Narcís | El Dimoni de Santa Eugènia de Ter (Gironès)\nXevi Serra i Mercè Castellà FOTO: MIQUEL PAGÈS\nFins al passat 30 d’octubre, Xevi Serra va exposar al Centre cívic Sant Narcís els seus dibuixos i pintures. És un orgull que un veí del barri de Sant Narcís pugui fer una exposició com aquesta a casa nostra.\nLa presentació de Mercè Castellà\n“L’agraïment, d’entrada, per a tots els qui us agrada l’art i heu vingut al Centre cívic. Aquesta és la tercera exposició d’en Xevi; una etapa molt important de la seva trajectòria com a pintor. Canalitza el diàleg a través de la seva pintura, mostrant molt directament l’estat anímic en cada moment. Estic segura que el missatge que vol transmetre és que es supera cada dia artísticament.”


La CUP de l'Hospitalet no signarà el compromís de l'ANC | Candidatura d'Unitat Popular\nLa CUP de l'Hospitalet no signarà el compromís de l'ANC\nLa inclusió d'un cinquè punt on es compromet la independència de la nostra acció política i es determina un possible suport a CIU ho impedeix\nL'Assemblea Local de la CUP de l'Hospitalet de Llobregat vol manifestar públicament que finalment no signarà el compromís "Ajuntaments per la Independència" promogut per l'Assemblea Nacional Catalana (ANC) de l'Hospitalet. La raó s'exposa a continuació:\nEn data 5 de març la nostra Assemblea va rebre de l'ANC de l'Hospitalet una proposta de compromís que constava de quatre punts.\nEn data 18 de març la nostra Assemblea va aprovar el document i va acordar assistir a l'acte públic de signatura del Compromís, previst pel 15 d'abril.\nEl 15 d'abril vam assistir a l'acte de signatura i en el transcurs de l'acte vam descobrir que l'ANC presentava un document diferent.\nLa nova versió del Compromís incloïa un cinquè punt, que reproduïm a continuació:\n"els/les integrants d'aquesta candidatura, en el cas de ser elegits com a regidors/es, (...), ens comprometem a (...) Facilitar l'elecció com alcalde o alcaldessa del cap d’una de les llistes que incloguin aquests punts, tot promovent un govern municipal de majoria independentista."\nEl contingut del cinquè punt resulta inacceptable per la nostra Assemblea, ja que el nostre posicionament resta prou lluny de les polítiques neoliberals impulsades per CIU. És per aquest motiu pel qual la nostra Assemblea ha decidit que no signarà el Compromís ni traslladarà la proposta de signatura a l'Assemblea de la Candidatura CUP - Poble Actiu.


Estació Collserola: Carta a l'Arquebisbe de Tarragona i manifest de Tarragona Laica\nExcm. i Rvdm. Sr. Jaume Pujol Balcells, Arquebisbe metropolità de Tarragona i primat\nPla de Palau, 2 - 43003- Tarragona\nLa carta col·lectiva deia també que els rojos representaven l’antipàtria, obrint el camí per la seva exterminació. Igualment s’assenyalava que “El Movimiento ha garantizado el orden en el territorio por él dominado”. Era l’ordre dels cementeris, com escrigué el catòlic conservador Georges Bernanos (Les grands cimetières sous la lune, 1938). Pio Baroja també explicà (Guerra Civil en la frontera, 2005) com els capellans es llençaren al camp amb el Sant Crist gros i darrere seu anaven reclutant voluntaris per “netejar d’indesitjables Navarra”. En aquest sentit, també a la vostra diòcesi passà el mateix. El 1936 la conspiració comptà amb la participació de capellans i gent d’església com, entre d’altres, la dels fejocistes de Falset. Altres testimonis de gent que fugí de la zona rebel esgarrifada per la repressió corroboren aquests extrems: per exemple Antonio Bahamonde al seu llibre Un año con Queipo (1938) o Antonio Ruíz a Doy Fe. Un año\nde actuación en la España nacionalista, (1937).\nIgualment s’ha de matisar que la persecució religiosa sols afectà a la religió catòlica, jaque continuaren oberts els centres de culte protestants i les sinagogues de Madrid i Barcelona, perquè aquestes confessions no foren vistes com un perill pel govern legítim.\nA la zona republicana el gruix de la persecució religiosa es produí en els tres primers mesos de la sublevació militar quan, precisament a causa d’aquesta, l’Estat s’enfonsà.\nDe fet, això marca una abismal distància entre el que esdevingué a la zona franquista, on el poder no s’esquarterà i els militars, amb el suport dels eclesiàstics, posaren en marxa la màquina repressora i la zona republicana on la persecució a l’església fou conseqüència del buit de poder. La barbàrie franquista s’allargà en el temps i s’efectuà conforme a lleis establertes per l’Estat catòlic-falangista, mentre que a la zona lleial, un\ncop es recuperà l’Estat central al maig de 1937, no sols cessà la persecució sinó que Negrín tractà de restablir el culte catòlic, però franquistes laics i religiosos ho impediren (Irujo, M. Un vasco en el ministerio de Justicia. Memorias. La cuestión religiosa, 1978, vol.II).\nL’església, que se n’enorgulleix d’haver-se forjat en el martiri, no va tenir compassió dels derrotats, ni havia condemnat els despietats bombardejos sobre la població civil.\nTampoc mai alçà la veu contra les tortures salvatges ni les execucions sumàries de postguerra, ni criticà les lleis repressores de la dictadura. No es queixà, tret d’algunes lloables excepcions, contra el foc exterminador que caigué sobre Catalunya tant en l’àmbit polític com en el cultural, ni alçà la veu per reclamar la presència pública de la nostra llengua. Al contrari, fou cooperadora necessària en la repressió. Molts informes de capellans conduïren directament als denunciats als pelotons d’execució. Això no vol dir que no hi haguessin capellans cristians, amb el sentit estricte del terme, com el de Corbera d’Ebre, el suís Luís Heinsez, que no volgué signar cap denúncia, al·legant que ell no era a la població quan es produí la revolució. També fou modèlica l’actitud de mossèn Joan B. Manyà que, el 6 d’agost de 1936, quan l’onada anticatòlica arribà al\ncim més elevat, escrigué: “Les esglésies són saquejades i cremades per antifeixistes.\nCada dia cauen sacerdots assassinats. La consternació i l’esglai han envaït els nostres cors, cada nit ens demanem esverats: Demà què serà de nosaltres? Potser sí que els catòlics i els sacerdots hem identificat massa la causa de la religió amb els enemics de la República i amb els rics de la terra (...) Sempre m’ha desplagut el feixisme i sempre he estat partidari de les reivindicacions del proletariat sota el signe de la justícia. No em poden perseguir, doncs, per aquestes causes. Si em tanquen serà precisament perquè sóc\nsacerdot. En aquest sentit accepto qualsevol persecució i, amb l’ajuda de la gràcia, la mort i tot.” (Massip, J., La Veu de l’Ebre, 27.II.2004, p.44). Amb tot, però, el d’aquests dos sacerdots no fou el patró dominant. Foren més habituals comportaments com els del mossèn de Batea, Antoni Mascaró que, d’acord amb la Falange local i la Guàrdia Civil, imposà deportacions i multes als derrotats, emprant la força quan cregué que era necessari, tot i que ell no arribà a aquell poble fins acabada la guerra civil. Què dir del comportament dels eclesiàstics als camps de concentració, als batallons de càstig, a les presons ....?\nEfectivament, l’església va ser víctima però també botxí. La meva mare, que al cel sigui, ella era catòlica i esperava anar-hi, em digué que quan el comitè de Flix cremà l’església fou el dia més trist de la seva vida. Però quan li vaig preguntar, ja de gran, el per què de l’odi a l’església em respongué: “Els capellans sols anaven a les cases dels rics”. Crec, sincerament, que l’església ha canviat poc des de llavors. De fet, el 23 de febrer de 1981 restà muda davant del cop de Tejero. I, com llavors, continua fent política i sols es mobilitza quan governa l’esquerra, per anar contra l’avortament, el divorci, el matrimoni homosexual. Però, tot i que llegeixo el que escriu, no recordo ni a vostè ni a la Conferència Episcopal preocupar-se per les lleis lesives contra els més pobres i febles de la nostra societat: la reforma laboral, els desnonaments, la corrupció\ngovernamental, les retallades, l’abús bancari, la fam en col·lectius de risc..., etc.\nDe totes formes no voldria concloure aquesta llarga missiva sense agrair-li sincerament que m’hagi escrit. Tenim posicions diferents, però tot i això hem pogut col·laborar en alguna ocasió, com quan el febrer del 2009 vàrem organitzar conjuntament l’Arxiu Arxidiocesà i la URV, el Congrés Església i Guerra Civil. El diàleg és el camí que hem de continuar treballant i de fet, aquests dies, els papes Benet XVI i Francesc I han\ndemostrat amb Piergiorgio Odifreddi i amb Scalfari, respectivament, que la paraula és un element primordial per l’enteniment entre persones de bona voluntat.\nCordialment, Josep Sánchez Cervelló, Catedràtic d’Història Contemporània-URV


L’Escola Mar Nova estudia els Romans! | Aracne fila i fila\n← Els jocs florals II – Claudia Un Sant Joan a Alexandria →\nOne thought on “L’Escola Mar Nova estudia els Romans!”\nMargalida Capellà Soler 23 juny 2012 at 08:50\nMoltes gràcies Albert i alumnes de 2n i de 3r de primària de l’escola Mar Nova de Premià de Mar, per haver-nos regalat aquesta experiència de pràctica compartida Primària-Secundaria i per haver deixar-nos contribuir a la realització d’aquest magnífic projecte educatiu que heu portat a terme sobre els romans! Quan vaig rebre el correu en què em demanàveu la col·laboració a principis de maig, ple final de curs a secundària, i sense tenir experiència prèvia, sincerament vaig tremolar; però la il·lusió em va vèncer i en veure que els meus alumnes de llatí, malgrat els exàmens, es van motivar aquesta nova experiència d’ensenyament-aprenetatge i avaluació alhora, sense pensar-ho dues vegades vàrem posar fil a l’agulla i el resultat ha estat molt enriquidor i per part nostra amb moltes ganes de repetir.


Els Estudis de Ciències de la Informació i de la Comunicació estaran presents el proper dia 11 de maig a la Jornada Anual Alumni de la UOC. La professora Eva Ortoll, del Grau d’Informació i Documentació, presentarà la ponent Gina Aran en la sessió “Comunicació persuasiva aplicada a l’entrevista professional”. Gina Aran , titulada en Empresarials per la UOC i experta en gestió d’equips i de persones, foment de les habilitats comunicatives i del talent, explicarà quin tipus d’informació cal transmetre en una entrevista de feina, i com fer que aquesta informació es comuniqui de la millor manera possible.\nLa Jornada Anual Alumni té en aquesta edició com a tema central “El teu talent en acció” . L’objectiu d’aquesta trobada és reunir a la comunitat de graduats i estudiants dels darrers semestres de la UOC i compartir, tots plegats, coneixements, habilitats i iniciatives. El programa inclou activitats per a tots de forma que els graduats podem assistir amb els seus familiars o acompanyants. A més, a la Jornada es donen a conèixer els diferents grups UOC Alumni i, en aquesta ocasió, a la Fira Talent, podreu trobar el grup d’Informació i Comunicació: una proposta oberta a estudiants i graduats dels nostres Estudis.\nEsteu doncs convidats a la Jornada Alumni que tindrà lloc a l’ INEFC Barcelona (Av. de l’Estadi 12-22 Anella Olímpica, 08038 Barcelona).\n← Perfils professionals en Documentació i mencions UOC\n3a Conferència CRECS “Qualitat de Revistes de Ciències Socials i Humanitats” →


El Servei d’Atenció Diürna de Cambrils programa vuit nous tallers de parentalitat positiva. | INFOCAMBRILS | Tota la informació sobre Cambrils a la xarxa\nEl Servei d’Atenció Diürna de Cambrils programa vuit nous tallers de parentalitat positiva.\nL’activitat, que es reprèn de forma presencial, seguirà abordant temes eductius d’interès per la criança d’infants i adolescents.\nCentre Civic Les Basses.\nEl Servei d’Atenció Diürna (SADI) de Cambrils i el Servei d’Acompanyament Terapèutic i Educatiu de Cambrils (SATEC) programat 8 nou tallers de parentalitat positiva adreçats a les famílies usuàries dels serveis. Amb aquest nou curs es recupera la presencialitat de l’espai per poder seguir compartint les experiències, dificultats, encerts i estratègies educatives en la tasca d’educar els fills i filles. Tot i la pandèmia i les restriccions, aquests dos serveis van continuar treballant amb les famílies però aquestes trobades sobre temes educatius d’interès per la criança d’infants i adolescents es van haver de fer per videoconferència.\nEls tallers de parentalitat positiva es despleguen durant tot el curs escolar de manera complementària a l’atenció que s’ofereix als infants i adolescents d’aquestes famílies. L’objectiu és donar suport, acompanyament i orientació en la parentalitat positiva, generar espais de suport mutu per a les famílies i promoure la seva participació i vinculació al centre i a la comunitat.\nIntroduïu el codi de seguretat 657K


Els comerços i establiments comencen a aixecar les seves persianes - csetc\nEls comerços i establiments comencen a aixecar les seves persianes\nPosted by CSETC on Divendres, maig 8, 2020 ·\nAmb l’inici de la fase de desescalada del confinament arran de la crisi sanitària i l’actual estat d’alarma, alguns dels establiments que fins ara no podien fer venda directa al públic poden començar a obrir els seus negocis.\nPer aquest motiu, des del CSETC hem iniciat una campanya informativa per a tots els establiments de comerç i restauració del nostre municipi.\nDesprés d’una primera fase telemàtica per detectar la previsió d’obertura dels diferents negocis, durant aquests dies, tècnics del CSETC estan visitant tots els comerços i establiments del municipi que han obert els seus negocis per informar-los de la normativa vigent d’obertura i per detectar les necessitats que tenen. Actualment, la majoria d’establiments s’estan preparant per poder obrir les portes tan aviat com els sigui possible, atenent els requisits de seguretat que se’ls demana per normativa.\nAra per ara, però, el percentatge d’obertura es va incrementant dia a dia, amb la previsió que al llarg de la propera setmana, el nombre de botigues i establiments amb obertura permesa que hagin aixecat la persiana sigui pràcticament total.\nEls establiments que necessitin més informació, suport o aclariments respecte a les normatives existents i elements de seguretat (mascaretes, pantalles,….) es poden posar en contacte amb el CSETC mitjançant info@csetc.cat.\nAquesta informació també s’està fent arribar als establiments de restauració que podran obrir els seus negocis quan Cardedeu passi a la Fase 1 de la desescalada l’actual estat d’alarma. A més a més, des de l’Ajuntament s’ha enviat una carta informativa als establiments que disposen de terrassa informant-los que només es podrà ocupar una capacitat màxima del 50 % de l’espai disponible, per tal de respectar la distància de seguretat entre els clients.\nA la vegada, per garantir la distància de seguretat entre els usuaris i els vianants de la via pública, bars i restaurants hauran d’indicar, de manera clara i visible, el límit de la superfície que ocupa la terrassa, bé amb mampares de metacrilat, testos amb plantes, amb una cinta, etc.


Exhibir simbologia franquista a les Illes podrà implicar una multa de 150.000 euros\nCiutadans i PP s'han oposat a la proposició de llei perquè consideren que està enfocada només a les víctimes d'una part\nActualització: 31.05.2017 - 23:05\nPSIB, Podem i MÉS van iniciar ahir la tramitació parlamentària de la llei de Memòria Democràtica, que cerca de reparar a les víctimes del franquisme i prohibir l’exaltació de símbols de la dictadura. La presa en consideració del projecte de llei va tirar endavant amb els seus vots i amb els del Pi, però amb el rebuig de PP i Ciutadans, que van justificar la seva oposició al text proposat per estar enfocada només a les víctimes d’una part.\nLa llei, vol desenvolupar la llei de memòria històrica aprovada a l’estat espanyol i d’entre altres mesures, permetrà d’imposar multes d’entre 200 i 150.000 euros per exhibició de símbols feixistes o manifestacions d’enaltiment de la dictadura franquista.\nLa llei consta de sis títols sobre dret a la veritat, dret a la memòria, dret a la reparació, garanties de no repetició, a més de capítols sobre actuació i organització administrativa per a l’establiment de polítiques de memòria democràtica i un règim sancionador.\nEntre altres canvis, la llei preveu instar l’anul·lació de judicis i sentències per motius polítics vinculats a la Guerra del 36-39, investigar desaparicions i identificar víctimes, protegir el patrimoni documental o declarar espais de memòria democràtica.\nHeus ací la proposició de llei.


Agents de la Policia Nacional han detingut en València un jove de 22 anys, de nacionalitat espanyola després de suposadament realitzar grafitis en quatre vagons de Ferrocarrils de la Generalitat Valenciana (FGV) entre setembre i desembre de l'any passat, així com en el mur dels tallers on es guardaven els combois. Al detingut se li considera presumpte autor d'un delicte de danys, que arriben als 6.700 euros.\nDetingut un jove per realitzar grafitis en vagons de FGV i causar danys per 6.700 euros FGV\nSegons ha informat la Prefectura Superior de Policia en un comunicat, les investigacions es van iniciar en tindre coneixement els agents que la nit del dia 14 de setembre passat havien realitzat pintades en un vagó d'un tren de FGV que es trobava estacionat en els tallers a València, els danys dels quals ascendirien a uns 1.686 euros.\nDurant les investigacions, els policies van tindre coneixement que a la fi de setembre altre vagó d'un dels trens que estava estacionat en els tallers havia aparegut amb pintades, amb danys de fins a uns 1.681 euros.\nEls agents a més van constatar que a principis de desembre dos vagons dels trens que es trobaven estacionats en els tallers de FGV van aparéixer amb pintades i que els danys ascendien a uns 2.983 euros, així com que fa uns dies havien aparegut altres pintades en els murs d'aquests edificis.\nCom a conseqüència de les investigacions, els agents van esbrinar que alguns dels 'tag' o firma que apareixien en els vagons corresponien a una de les persones que havien sigut identificades pintant en els murs, per la qual cosa després de realitzar diverses comprovacions ho van detindre com a presumpte autor d'un delicte de danys.\nEl detingut, amb nombrosos antecedents policials, després de ser sentit en declaració va ser posat en llibertat, després de ser advertit de l'obligació de comparéixer davant l'autoritat judicial quan per a açò fóra requerit.


Compartint a les XI Jornades Espanyoles de Documentació – Gestió del coneixement\n26 Mai 2009 xarxes3 comentaris\nDiversos representants de la Xarxa de Biblioteques Judicials van participar a les XI Jornades Espanyoles de Documentació, que sota el lema “Interinformació” organitzava FESABID (Federació Espanyola de Societats d’Arxivística, Biblioteconomia, Documentació i Museística) els dies 20, 21 i 22 de maig a Saragossa.\nEn una de les sessions dedicades a les experiències professionals, hi van presentar la comunicació “Carta de serveis de la Xarxa de Biblioteques Judicials de Catalunya: un producte del programa Compartim”, juntament amb un pòster de difusió d’aquesta carta.\nEls participants també van tenir l’oportunitat d’assistir a ponències i conferències de professionals tan destacats com Ismael Nafría, director de continguts digitals de la Vanguardia, Ícaro Moyano, director de comunicació de Tuenti, o Georgina Cisquella, periodista i creadora del programa Cámara abierta 2.0.\n3 thoughts on “Compartint a les XI Jornades Espanyoles de Documentació”\n27 Mai 2009 a les 1:42 pm\nHola Ivet. A darrera hora vaig saber que éreu a les jornades anuals del FESABID a Saragossa, però no vam tenir l’oportunitat de coincidir (senyal que hi havia força persones inscrites :). Per la meva part, vaig participar de ponent en la presentació “Taller sobre llicències Creative Commons. Exemples pràctics a l’Administració”, juntament amb Ignasi Labastida (coordinador Creative Commons Espanya).\nEn la meva presentació vaig referir-me a com des del Departament de Justícia vam començar a aplicar el juny de 2007, de manera pionera a nivell internacional, les llicències Creative Commons a les publicacions i altre coneixement generat al Departament, entre el qual cal destacar el produït per les diferents CoP del programa Compartim.\nAixí mateix, vaig explicar com l’ús de les llicències s’han anat escampant des de llavors per tots els altres departaments de la Generalitat i altres administracions, fins al punt que recentment ha aparegut el text ‘Normativa editorial de la Generalitat de Catalunya’, aprovada pel Ple del Consell Editorial en sessió de 30.3.2009, que estableix que les publicacions corporatives s’editen subjectes a aquesta mena de llicències. Un pas importantíssim per posicionar-nos com una Administració avançada i relacional.\n10 Juny 2009 a les 4:54 pm\nMoltes felicitats a la vostra comunitat!\n10 Juny 2009 a les 5:01 pm\nCaram veig que aneu molt forts. M’alegro molt del vostre impuls i que les Jornades us anessin tan rebé.


JxCat creu que el Govern "no es va saber anticipar" a la pandèmia a les residències: "L'autocrítica és imprescindible" La República\nJxCat creu que el Govern “no es va saber anticipar” a la pandèmia a les residències: “L’autocrítica és imprescindible”\nACN Barcelona.-El diputat de JxCat Jordi Fàbrega ha assegurat que és “imprescindible” fer autocrítica de la gestió de la pandèmia a Catalunya. En resposta a la compareixença del vicepresident amb […]\nACN Barcelona.-El diputat de JxCat Jordi Fàbrega ha assegurat que és “imprescindible” fer autocrítica de la gestió de la pandèmia a Catalunya. En resposta a la compareixença del vicepresident amb funcions de president, Pere Aragonès, al Parlament Fàbrega ha dit que el Govern “no es va saber valorar prou ràpid ni es va saber anticipar” a la situació viscuda a les residències. De fet, ha assegurat que es va evidenciar que cal “un canvi” en el model d’atenció a la gent gran. D’altra banda, Fàbrega també ha assegurat que els confinaments municipal i comarcal “no tenen sentit en bona part de Catalunya” i ha reclamat que si tornen a caldre restriccions siguin “territorialitzades”.\nA tall d’exemple, Fàbrega ha remarcat que a Barcelona hi ha una densitat de població de 16.000 habitants per km2, mentre que al Pirineu és de 13 hab/km2. Per això, ha dit, les mesures s’haurien d’haver basat també en dades demogràfiques.Durant la seva intervenció, el diputat de Junts ha dit que cal una reformulació del sistema sanitari “urgent” i ha subratllat que el finançament és “endèmicament insuficient”. A més, també ha defensat que caldria haver comptat més amb el paper de les farmàcies, especialment en la distribució de tests d’antígens.Fàbrega també ha criticat el “desgavell” en les dades de defuncions a nivell d’Estat i ha assegurat que la transparència és “fonamental”.En relació a les negociacions per a formar Govern, Fàbrega s’ha limitat a dir que l’independentisme té el 52% dels vots i ha demanat “avançar plegats per posar remei” a la situació social i sanitària. “Mà estesa per fer Govern”, ha afegit.


Inicio Cultura i Oci Nova exposició virtual ‘La menstruació al Nepal, un turment cultural’\nA partir del 18 de setembre (18 h), es pot veure l’exposició en línia «La menstruació al Nepal: un turment cultural» , un conjunt de fotografies fetes per la mateixes protagonistes, que mostren com les dones nepaleses viuen la menstruació si són sotmeses a la tradició Chhaupadi, una pràctica centenària que desterra a nenes i dones a cabanes o coberts durant el seu període.\nClara Garcia Ortés ha impulsat aquesta mostra, que forma part del cicle Fotografia Participativa i Solidària, de Territorios Libres.\nLa fotografia participativa i solidària és un dels eixos de be artsy.\nAquest treball dona a conèixer el projecte Rato Baltin Project, de Be Arsty, per tal d’afavorir canvis en aquesta tradició.\nEn el marc de la tasca de sensibilització sobre la realitat de dones i nenes a Nepal, l’Ajuntament de Santa Coloma de Gramenet a través del seu departament de Cooperació i amb la col·laboració de Territorios Libres, ha creat l’exposició virtual sobre la realitat de les dones al país.i compta amb el suport de l’Ajuntament i la Diputació.\nÉs en el marc del 4rt Cicle Joan Gomis 2020, i veurem també una entrevista a Clara Garcia i Ortés.\nLa mostra es pot veure aquest divendres 18.09.20 a les 18 h, a:


El bloc d'en Martí i la mare que el va parir: Caminar per una bona causa\nSé que molts de vosaltres (hi hagueu anat o no) sabeu que el cap de setmana passat hi va haver el II Mataró camina per l'Alzheimer. Bé, doncs jo no hi vaig caminar, sinó que hi vaig col·laborar amb gent d'EPMA i AFAM. Si creieu que la caminada per l'Alzheimer va ser divertida (que no ho dubto), jo també m'ho vaig passar molt bé: l'estrés que hi havia era un estrés familiar i solidari, i això ens feia estar contents i no enfadarnos.\nA més a més, crec que l'èxit que va tenir la caminada d'aquest any va ser genial! Omplir Santa Anna com ho vam aconseguir, no ho supera només que les Santes!\nCrec, col·laboradors, que sou gent fantàstica i solidària. Sou gent genial i molt treballadora: tirita per aquí, pringles per allà... molt ben coordinats!\nAixí que, com ja he promès i perquè m'ho vau fer passar tant bé, l'any que ve repeteixo! Gràcies!\n1 petó a tothom i bona setmana! I ara, a votar l'enquesta que he posat!\nEts tan generós...\nQuin detall i quin orgull quan et vares oferir!\n4 d’octubre de 2009, a les 21:36


L'evolució de les jaquetes de la primavera del 2019 us ajudarà a treure l'aspecte occidental - Indumentària\nL'evolució de les jaquetes de la primavera del 2019 us ajudarà a treure l'aspecte occidental\nEntrar al març: època de l'any en què els matins freds i freds amargats es converteixen en dies assolellats i ràpids a mesura que arriba la primavera. Potser us encantarà l’hivern pels seus teixits acollidors i les seves botes resistents a la intempèrie, però a la intempèrie, però, a mesura que la primavera s’enrotlli, ja esteu preparats per embrutar els abrics d’hivern per una mica més emocionant. Afortunadament per a vosaltres, els estils d’inspiració occidental són importants Tendència a la primavera del 2019, així que esbossa la franja FUM.\nA les pistes, els gustos d’Oscar de la Renta i Coach van revifar la franja, transformant-la en una manera festiva i divertida per gaudir de la tendència occidental sense ser massa kitsch (no calia cap barret de vaquer). Com qualsevol altra peça de transició, una jaqueta de franja pot fer dues coses: ambdues independents, i amb una capa interior amb una altra jaqueta de pes similar, de manera que pugueu equilibrar-la amb una mica més eficient. Cal destacar: al carrer, les jaquetes franges en un cuir de cuir o bé les iteracions de pell han estat una manera especialment popular per treure els vestits de transició.\nJa trobareu set conjunts de jaquetes franges per ajudar-vos a afrontar aquesta tendència de transició sense haver-vos sentit mai de moda ni de curses.\nMés d'un blazer estructurat\nSi l’hivern passat ha estat el vostre salvador per mantenir-vos càlids a l’època freda, per què no treure cap capaç durant dies super imprevisibles al març? Aplegueu un abric de cotó de pell d’una manera nova col·locant-lo sobre una jaqueta en una tonalitat similar. El vestit neutre és ideal per a la primavera i la capa d’una silueta estructurada sota un abric d’inspiració occidental és la manera perfecta de posar a prova la tendència. Mantingueu els accessoris amb la mateixa paleta de colors i opteu per una senzilla pantalona negra amb una elegant escletxa frontal.\nJaqueta Western Fringe 1.674 $ 670 $ Wandering See a Farfetch Blazer gran en llana de camell 219 dòlars i altres històries. Veure sobre i altres històries Pantalons flacs de divisió negres davanters 750 € Victoria Beckham See a Ssense Cartera de cuir 6.800 dòlars Delvaux See a Barneys Brixton Loafer de cuir de 730 dòlars Gucci See on Neiman Marcus\nEls dies que surt el sol i esteu preparats per endreçar-vos els pantalons, vestiu un conjunt de pantalons curts de motxilla amb un abric lleuger de color neutre (com el de DanCassab). Independentment de les hores del dia, una jaqueta de cuir d’inspiració occidental situada damunt d’un pantaló curt de pantalons esportius serà prou polida per aconseguir-lo passar. Una bossa senzilla i un taló dolç són els tocaments perfectes per a aquest look elegant.\nJaqueta Frida en ossos 1.995 dòlars Nili Lotan Veure a Shopbop Pantalons curts de bicicleta de tirada 275 dòlars Tibi See a Net-a-porter Bossa d'espatlla de cuir $ 365 de lluny Veure a Net-a-porter Bombes de cuir Slingback en blanc 295 $ Yuul Yie Veure a Modesens\nAquest passat mes de moda, les grans siluetes van governar els carrers. Cas concret: aquesta jaqueta de franja blava elèctrica. Si només sou per la tendència a la franja, canvieu l’opció retallada per una cosa que es pugui doblar com a vestit. Un topper estructurat de gran mida és la peça perfecta per revestir sobre tots els vostres preferits càlids durant els dies imprevistes i freds. Un botó d’impressió de vaca amb la tonalitat brillant és un aparellament modern, però encara inesperat.\nAbric de teixit de franja 24 dòlars Pantalons plegats amb teatre 399 $ 239 $ Teoria Veure a Farfetch Tweed Bag en diversos 1.525 dòlars, el Volon See en Modesens Bota de turmell per a imprimir vaques 990 dòlars Rosetta Getty See a Moda Operandi\nUna declaració de comprovació\nEls abrics de facturació van augmentar a l’hivern i encara són perfectament elegants per a la primavera. Una jaqueta amb detalls de franja és una forma super luxe d’adoptar la tendència. Manteniu la resta del vestit neutre amb un jersei senzill i denim negre. Per completar-ho, afegiu unes botes blanques contrastades que aporten un cop de mà per a la moda de transició.\nJaqueta de llana Houndstooth amb franges 3.703 $ Miu Miu Veure sobre els partits de moda Jeans flacs d'alta pujada 220 $ Acne Studios Veure a Net-a-porter Botes altes de genoll de cuir 2.190 dòlars Seechy a Mytheresa\nAmb Cool Denim\nNo us podeu equivocar amb denim, samarreta blanca i abric de declaració per facilitar el clima de la primavera. Abraça la tendència occidental de la manera més senzilla possible combinant-la amb un dels teus texans combinats amb una tonalitat més clara. Deixeu que els petits detalls tornin a revifar els texans, optant per un bota de punta quadrada amb tendència i una corda càlida per anar a la franja.\nJaqueta de cuir gruixut 725 dòlars Ganni See a Mytheresa Samarreta de cotó Wesler $ 316 The Row See a Mytheresa Jesse Straight Leg Jeans 265 $ 159 $ 3x1 Veure a Shopbop Ellis Booties en negre 595 $ Rag & Bone See a Shopbop Beanie de caixmir amb costelles 80 dòlars Johnstons d’Elgin Veure a Net-a-porter\nUn estil més llarg\nEls abrics llargs han estat bàsics aquest hivern i una iteració fluixa permet una perfecta reinvenció. Porta les teves samarretes femenines a la nova temporada col·locant un jersei sota l’abric de la declaració per afegir només la quantitat adequada de sofisticació a la peça occidental. Juga amb proporcions i contrast combinant la tapa acollidora amb texans més fluix o fons negres per a un conjunt polit.\nJaqueta de franja llarga de contrast a Dusk 1.754 $ Galvan See on Browns Fashion Camisa de corbata de cap de setmana 354 $ 248 $ Teoria Veure a Farfetch Pantalons ajustats de cintura alta 225 $ See by Chloé See in Farfetch Wagu Bootie $ 79 $ 79 Steve Madden Veure a Revolve\nCom es mostra a continuació, una forma ràpida de combinar un vestit per a temps inesperats és completar el teu aspecte amb un abric fresc de pell. Si no esteu preparats per deixar anar tot el negre per a la primavera, no us molesteu. Opta per un abric de pell de cuir i negre i marró. Aleshores, només cal que siguin peces adequades com els texans negres i el coll negre.\nJaqueta Geovana 1.680 dòlars i Cassab Veure a Dan Cassab Ternera de coll negre $ 130 L 'Agence See a Intermix Good Legs Waxed $ 179 Good American See on Good American\nmaquillatge de fusta evan rachel\ngranera de ceràmica de caixa i barril de l'om occidental


Inici > Col·leccions (PUB)>Narrativa>Els Nostres Autors>La botiga de llibres vells\nLa botiga de llibres vells recull els millors contes de Martínez Ferrando, a qui la crítica considera un dels narradors més brillants de la primera part del segle XX. Aquestes catorze històries, a més, donen compte d'una trajectòria que exemplifica a la perfecció l'evolució del conte literari modern. Des dels primers relats, d'un lirisme innegable, fins als darrers, molt més narratius, la veu inconfusible de Martínez Ferrando —injustament oblidat en els nostres dies— sorprendrà el lector per la seua notable capacitat narrativa i per la seua vigència actual.\nAutoria: Ernest Martínez Ferrando\nErnest Martínez Ferrando (València, 1891 - 1965) està considerat un dels narradors més brillants de la primera part del segle XX. El 1915 va ingressar al Cos d'Arxivers, Bibliotecaris i Arqueòlegs. Com a arxiver, va treballar a la Biblioteca Universitària de Barcelona i a la Biblioteca Provincial de Girona. El 1920 va ser destinat a l'Arxiu de la Corona d'Aragó, del qual fou director entre 1940 i 1961. Baix la seua direcció, les instal·lacions de l’arxiu van millorar i s’hi va iniciar un procés de modernització i ampliació.\nEn el camp de la literatura, va ser autor de narracions curtes, especialment de contes. També va publicar algunes novel·les, com Una dona s'atura en el camí, considerada la seua obra més important, que li va fer meréixer el Premi Joan Crexells.


Cicle inicial -Escola- Curs 18-19 – Altre lloc XTECBlocs\nLa última setmana de curs els alumnes d’Educació Infantil i Cicle inicial van poder veure i tocar diferents instruments d’arreu del món que ha recollit l’Alfons. Els alumnes van anar triant un instrument, després l’Alfons ens deia el seu nom, com es tocava… i després alguns voluntaris van provar de tocar-los. Ens va agradar molt. Moltes gràcies!!!\nAuthor CastellrocPosted on 25 de juny de 2019\nEls alumnes de Cicle Inicial que fan alternativa realitzen una petita obra de teatre anomenada:\n“La rateta que escombrava l’escaleta”.\nEls espectadors són els companys de cicle i els alumnes d’Educació Infantil.\nHa estat molt divertit! Gràcies per ensenyar-nos-ho!.\nAuthor CastellrocPosted on 27 de maig de 2019 Leave a comment on ALTERNATIVA A CICLE INICIAL\nDes de Cicle Inicial us volem agrair a totes les famílies que heu col·laborat aquest curs. Esperem que repetiu ben aviat, moltes gràcies!\nAuthor CastellrocPosted on 27 de maig de 2019 Leave a comment on MOLTES GRÀCIES PER LA VOSTRA PARTICIPACIÓ!\nAuthor CastellrocPosted on 21 de maig de 2019 Leave a comment on COL·LABORACIÓ DE PARES I MARES (2n i 3r Trimestre)\nAprofitant que s’acostava Sant Jordi, vam parlar de les festes que es celebren a Catalunya i per grups vam fer uns cartells per anunciar-les. Mireu que bonics!\nAuthor CastellrocPosted on 20 de maig de 2019 Leave a comment on TREBALLEM ELS CARTELLS\nPROJECTE DELS PEIXOS\nAquest trimestre com ja sabeu hem iniciat el projecte dels peixos estem realitzant moltes activitats i una d’elles us l’ensenyem!\nHem vist les parts dels peixos per dins i per fora, fins i tot hem pogut trobar la bufeta natatòria de la lluça.\nAuthor CastellrocPosted on 20 de maig de 2019 Leave a comment on PROJECTE DELS PEIXOS\nELS ALUMNES DE 5È ENS VENEN A FER EXPOSICONS ORALS\nEls i les alumnes de 5è ens han vingut a explicar a CI els temes que s’han preparat. D’aquesta manera, ells han pogut practicar les exposicions davant un altre tipus de públic i nosaltres també hem pogut veure com fan les exposicions orals alumnes més grans. Han utilitzat diversos materials que els han ajudat a explicar millor les diferents temàtiques i que nosaltres les entenguéssim millor com ara presentacions a la pantalla digital, objectes, fotografies… A més a més, ens han anat fent preguntes mentre feien l’explicació que ens han fet estar encara més atents.\nMoltes gràcies per venir.\nAuthor CastellrocPosted on 8 d'abril de 2019 Leave a comment on ELS ALUMNES DE 5È ENS VENEN A FER EXPOSICONS ORALS\nAuthor CastellrocPosted on 8 d'abril de 2019 Leave a comment on SORTIDA A L’AQUÀRIUM DE BARCELONA\nTREBALL EN PETIT GRUP\nEls alumnes de 2n s’inicien a fer treballs en grup a l’assignatura de català, a vegades els costa posar-se d’acord però a poc a poc ho aconsegueixen.\nPel que fa a les matemàtiques els ha agradat molt treballar jugant a les be-boots, aprenen les direccions i coordenades.\nÉs molt divertit!.\nAuthor CastellrocPosted on 14 de març de 2019 Leave a comment on TREBALL EN PETIT GRUP\nJUGUEM A GOGOS!\nAquest cop la classe dels lloros de 1r hem pogut practicar el càlcul a través dels gogos. Mentre juguem, cadascú té 4 gogos que ha de llançar en el seu torn, segons com quedin, obtenim una puntuació o altra:\nDrets 10 punts.\nCap per amunt 5 punts.\nCap per avall 0 punts.\nDesprés ho apuntem en un full per saber el total de punts que va fent cada jugadora o jugador i així, podem veure qui ha tingut més sort!\nA mesura que hem anat avançant, hem començat a utilitzar la calculadora per calcular el total de punts… començàvem a tenir números molt grans per calcular-ho tot mentalment!\nAquí teniu unes fotos on podeu veure com ho hem fet.\nAuthor CastellrocPosted on 7 de març de 2019 Leave a comment on JUGUEM A GOGOS!


AFIC-CREAMA informa de les ajudes a la contractació de persones amb diversitat funcional publicades pel SERVEF « Infobenissa\nAFIC-CREAMA informa de les ajudes a la contractació de persones amb diversitat funcional publicades pel SERVEF\nEl Servef ha publicat la convocatòria de les ajudes destinades a fomentar la contractació de persones amb diversitat funcional en l’àmbit territorial del País Valencià, per a l’exercici 2016. L’objectiu és fomentar la contractació indefinida inicial de persones amb diversitat funcional, així com la contractació temporal i la conversió a indefinit de contractes temporals de persones amb diversitat funcional severa. Podrà ser beneficiari de les ajudes qualsevol ocupador de natura jurídica privada, inclosos els treballadors autònoms, amb àmbit d’actuació al País Valencià.\nEls tècnics de la xarxa comarcal d’Agències de Desenvolupament Local (ADL) de CREAMA tenen tota la informació sobre aquest programa de foment de l’ocupació.\nLes subvencions, en el cas de contractació indefinida inicial a jornada completa de persones amb diversitat funcional, ascendiran a 7.338,24 € podent arribar en alguns casos a 9.172,80€. En el cas de contractació temporal a jornada completa de persones amb diversitat funcional severa per un període d’entre 3 i 9 mesos, l’import de la subvenció serà el resultat de multiplicar 764,40 euros pel nombre de mesos de manteniment del contracte i en el cas de conversió a indefinit a jornada completa de contractes temporals de persones amb diversitat funcional severa, l’import de la subvenció ascendirà a 9.172,80 €.\nEls contractes a temps parcial d’almenys 30 hores setmanals (15 hores setmanals en el cas de persones amb diversitat funcional severa) resultaran subvencionables amb reducció proporcional de la subvenció.\nEl termini de sol·licitud d’aquestes ajudes finalitza el 20 de setembre del 2016.\nPer a concretar tots els aspectes sobre la tramitació, condicions, terminis, etc., els interessats han d’acudir a les ADL de Benissa, Calp, Dénia, Gata de Gorgos, Pedreguer, Pego, Xàbia i Teulada-Moraira.


Mataró i Barcelona celebren un congrés sobre Puig i Cadafalch | Mataró Audiovisual\nMataró i Barcelona celebren un congrés sobre Puig i Cadafalch\nRedacció dl., 23/10/2017 - 12:02\nAquest 2017 és l’Any Puig i Cadafalch. L’arquitecte modernista, polític, historiador de l’art, arqueòleg i home polifacètic va néixer a Mataró fa 150 anys i en fa 100 que va accedir a la presidència de la Mancomunitat de Catalunya. Amb l’objectiu d’aprofundir en el coneixement de la seva obra i donar a conèixer aspectes inèdits, experts investigadors han participat del 18 al 21 d’octubre en el Congrés “Puig i Cadafalch. Arquitecte de Catalunya”, celebrat a cavall de Barcelona i Mataró.\nL’Institut d’Estudis Catalans, la facultat de Geografia i Història de la Universitat de Barcelona i la sala d’actes de Can Palauet de Mataró han estat els escenaris de ponències i debats. El Congrés ha volgut tractar aspectes com la feina de Puig i Cadafalch com a arquitecte i urbanista, la seva obra modernista com un dels tres grans noms del moviment amb Gaudí i Domènech i Muntaner i també la seva mirada i aposta pel posterior noucentisme.\nTambé s’ha volgut donar a conèixer la diversitat d’oficis vinculats als seus projectes i els principals col·laboradors de qui es va envoltar. Un altre aspecte ha estat la seva defensa i salvaguarda del romànic i el camp arqueològic, amb Empúries com a paradigma, així com la mirada internacional de l’arquitecte. Per últim, el Congrés també ha volgut cupar-se de la dimensió política de Puig i Cadafalch.\nEl Congrés es va tancar dissabte amb una visita guiada als principals edificis projectats per Josep Puig i Cadafalch a Mataró i Argentona.\nL’Ajuntament de Mataró amb la Direcció de Cultura i la Generalitat han organitzat el Congrés amb l’Institut d’Estudis Catalans, la Universitat de Barcelona i el Grup de recerca en història de l’art i del disseny contemporani.\nInformen P. Andreu i B. Doñate


Ignosi - Literal\nEn aquest llibre, Sampere ens remet a la noció del desconeixement de l’essencial, duent cap a l’abstracte o l’absolut el sentit que atribuïm al mot ignorància. Un volum escrit durant l’any 2014, ens convoca des del fenomen concret, des del gra de sorra, a l’oceà del misteri i ens recorda la nuesa de l’ésser humà davant del vertigen de l’univers.\nquantitat de Ignosi\nMÉS LLIBRES DE Edicions Poncianes\nMàrius Sampere i Passarell (Barcelona,1928 – 2018) fou un poeta català. Amb el seu primer recull, L’home i el límit, guanya el premi Carles Riba de l’any 1963, però el llibre no surt publicat fins al 1968. Durant les dècades dels setanta i els vuitanta guanya diversos guardons, com el Recull-Maria Ribas i Carreras de poesia o el Miquel de Palol, de Girona.\nA partir de la dècada de 1990 i principis del 2000, rep el reconeixement del públic i de les institucions a la seva trajectòria, amb premis com el Crítica Serra d’Or per Subllum (2000), o el Premi de la Crítica, el Ciutat de Barcelona i el Nacional de Cultura per Les imminències (2002), el recull que li ha donat una major projecció pública. El 1999 rep la Creu de Sant Jordi.\nAntologia de la poeta grega Kiki Dimoulà. «Dimulà se serveix de les paraules per mantenir-se dreta sobre la corda. Com…\nPoemari pel Rif amb 34 poemes escrits entre l’any 2016 –any al final del qual va néixer el Moviment Popular…


L'oposició reclama recuperar el «seny» i centrar-se en els deutes - Diari de Girona\nL'oposició reclama recuperar el «seny» i centrar-se en els deutes\nEl PSC lamenta que els catalans siguin «ostatges» de dos governs que «no són capaços de treballar junts»\nbarcelona | agències/ddg 26.11.2015 | 07:24\nEl secretari del?PSC, Miquel Iceta. acn\nLa dirigent de C's Inés Arrimadas va reclamar ahir al president Artur Mas que recuperi el seny per negociar millor el Fons de Liquiditat Autonòmica -FLA-, mentre que el líder del PSC, Miquel Iceta, va reclamar als dos governs que pensin en les persones afectades pels deutes de la Generalitat.\nEn declaracions als mitjans de comunicació, Arrimadas va retreure al president de la Generalitat en funcions que en lloc de «tornar al seny» per estar «en millor disposició de negociar les condicions per rebre el FLA», Mas faci «tot al contrari».\nTambé li va advertir que donar explicacions sobre el destí dels recursos de FLA no és «un atac ni una condició lleonina».\nDe la seva banda, Iceta va lamentar que els catalans siguin «ostatges» de dos governs, el central i el català, que «no són capaços de treballar junts» i els ha demanat que «es deixin d'històries» i pensin «en les persones que pateixen retards en el pagament» del que els deu la Generalitat.\nArrimadas i Iceta van er aquestes declaracions als periodistes després de participar a la plaça de Sant Jaume a l'acte institucional convocat amb motiu del Dia internacional contra la violència masclista, al qual van acudir representants d'altres formacions, la presidenta del Parlament, Carme Forcadell, i la vicepresidenta del Govern en funcions, Neus Munté.\nHoms carrega contra C's i PSC\nPer la seva banda, el cap de llista de Democràcia i Llibertat a les eleccions del 20D, Francesc Homs, considera que és l'estat espanyol qui es salta les lleis amb Catalunya, per exemple, no complint la llei d'estabilitat pressupostària. Responia així al ministre de l'Interior, Jorge Fernández Díaz, que va dir que l'agressió institucional és la declaració d'independència aprovada pel Parlament i no pas els nou controls del FLA que denunciava el president del Govern, Artur Mas.\nHoms va retreure al PSC i C's que «es posin de perfil» davant la «politiqueria de baixa qualitat» del PP i va lamentar que sembla que, els primers «per omissió» i el PP «per acció», «ja els va bé» que les finances públiques de Catalunya estiguin «malmeses».\nPer altra banda, Homs va reclamar que el govern espanyol doni explicacions al Congrés sobre la política antiterrorista que s'està duent i es durà a terme perquè hi ha la sensació que «no expliquen tot el que saben».\nHoms va respondre a Fernández Díaz que les seves declaracions han estat «molt poc encertades» ja que «quan tu et saltes les lleis, que és el que està fent el govern espanyol saltant-se per exemple la llei d'estabilitat pressupostària, estàs cometent una agressió institucional».\nLa declaració de sobirania, va seguir Homs, és una declaració de voluntat política aprovada pel Parlament de Catalunya que expressa allò que el poble ha votat. «Per tant aquí ningú s'ha saltat cap llei, però a Madrid sí», va dir.\nHoms va lamentar la «politiqueria de baixa qualitat dels senyors del PP» i el comportament d'altres, com C's i PSC, «que s'hi posen de perfil».


PODEM PROPOSA QUE UNA PLATAFORMA CIUTADANA AUDITE EL DEUTE DE GANDIA - Diari Serpis\nPODEM PROPOSA QUE UNA PLATAFORMA CIUTADANA AUDITE EL DEUTE DE GANDIA\nPodem Gandia ha manifestat a través d’un comunicat que, davant el debat que ha suscitat l’auditoria del deute de la ciutat, “pensem que l’Ajuntament hauria d’animar i ajudar per a la creació d’una plataforma ciutadana per a l’auditoria del deute”.\nEn aquesta plataforma quedarien integrats els moviments socials i la societat civil, en un espai obert i despolititzat. Des de la PACD (Plataforma d’Auditoria Ciutadana del Deute) ofereixen assessorament perquè des de qualsevol municipi es puga dur a terme.\nUna auditoria d’aquestes característiques ofereix, segons Podem, totes les garanties de transparència seguint el principi de molts ulls poques mans, i en estar feta en part per gent neòfita, ofereix comparatives per fer comprensibles les macro xifres i el devessall de dades que hi ha darrere d’un document d’aquestes característiques.\n“La comprensió de dades i la vinculació de la societat civil en alguna cosa tan important com és el gegantesc deute del nostre Ajuntament, fa d’aquest sistema el més plural, participatiu i transparent”, afirma Podem, qui cre que una auditoria interna en col·laboració amb la societat civil, no representa cap despesa extra en les arques municipals i seria garantia de transparència.


Campanya Sant Boi és diversa - Sant Boi diversa\n“Sant Boi és diversa” és una campanya que l’Ajuntament de Sant Boi de Llobregat va posar en marxa l’any 2017 amb l’objectiu de sensibilitzar sobre la diversitat sexual, afectiva i de gènere existent a la nostra ciutat.\nUn dels objectius principals de la campanya va ser l’elaboració d’un diagnòstic, a partir del qual poder impulsar propostes polítiques que ajudin a visibilitzar el col·lectiu LGTBI (persones lesbianes, gais, bisexuals i transsexuals) al municipi. Aquesta informació ha permès marcar els àmbits prioritaris a actuar i ha estat útil pel disseny del pla d’acció.\nA través d’un qüestionari realitzat sobre la ciutadania de Sant Boi, del 27 de març fins al 31 de maig de 2017, es van extreure els resultats següents:\nSant Boi de Llobregat, com tants altres municipis, no és un territori en el que es produeixin moltes situacions de discriminació, però tampoc no és un espai en el que la diversitat sigui visible, reconeguda i acollida. En molts casos s’explica que evitar la discriminació per raó de diversitat sexual o de gènere passa per invisibilitzar la pròpia afectivitat, sexualitat i identitat.\nEn aquest punt cal que ens preguntem en quina situació viuen aquelles persones que no poden o no volen fer aquest exercici: les persones visiblement trans, les dones bisexuals o lesbianes i els homes gais que mostren públicament la seva afectivitat o les persones amb una expressió de gènere que no es correspon amb la identitat assignada.\nResultats complets de la diagnosi\nPostals de la campanya